Bitaminak falta zaizkit? – TTiKLiK!\nHasiera/Elikadura/Bitaminak/Bitaminak falta zaizkit?\n2.313 2 minutes read\nBitaminen gabeziak sor ditzaketen desorekak:\nGabezia: Ikusmen-arazoak, gaueko itsutasuna bereziki. Hatzazkalak eta ilea indarrik gabe izatea. Azala lehortu eta gogortu egiten da, eta ezkata modukoak agertzen dira. Atzerapena hazkundean, depresioa, minbizi-arriskua…Insomnioa, harnasketa arazoak, antsietatea, buruko minak, zahartze azkarra,…\nNon topa dezakegu:\nAnimalia-jatorriko produktuetan, erretinol moduan aurkitzen da: gibelean, giltzurrunetan, margarinan, arrautzetan (gorringoan), esnekietan, gurinean eta arrainen gibeleko olioan.\nLandareetatik eratorrietan, berriz, karoteno moduan topatzen dugu, batez ere kolore horia edo laranja duten barazki eta frutetan: azenarioa, kalabaza, albertxikoak… Zenbat eta kolore laranjagoa, orduan eta karoteno gehiago dute. Alfalfa kimuak, txikoria-belar, espinaka, aza, batata, erremolatxa horriak, frutas oleaginosoak, azelga, zereal integralak, tomatea, kiwia, esparragoak, txanpinoiak, fruitu lehorrak, brokolia, perexila, tomateak, kalabazina.\nA bitaminak oso funtzio garrantzitsuak betetzen ditu ikusmeneko kono eta bastoietan. Larruazala osatzen ere laguntzen du, larruazaleko zelulak ekoizten baititu. Gainera, antioxidatzailea da, eta ondorioz, infekzioen eta minbizien aurka babesten du. Azkenik, hezurren osaketan eta garapenean parte hartzen du.\nEgunean honenbeste A bitamina hartzea komeni da:\n0-10 urteko haurrek 400-700 ug RE+\nHelduek: Gizonezkoek 1.000 ug RE\nEmakumezkoek* 800 ug RE\n+ A bitamina erretinolen baliokide gisa neurtzen da (RE = Retinol Equivalente): RE 1 = 1 ug A bitamina.\nHaurdunaldian, edoskitze-garaian eta zenbait arazoren aurrean, bitamina honen beharrak 200-300 ug handitzen dira batez beste.\nHala ere, A bitamina gehiegi hartzea ere ez da komeni. Izan ere, liposolugarria denez, gorputzean eta bereziki gibelean metatzeko joera du, eta, ondorioz, gehiegi hartuz gero arazoak eragin ditzake. Zaila da hori gertatzea, oso kopuru handiak hartu behar direlako, 15.000 RE; baina gertatu izan da A bitamina botika gisa hartu duten pertsonetan. Kasu horietan, sintoma hauek agertzen dira: gosea gutxitzen da, ilea erortzen da, gibela eta barea handitu egiten dira, etab. Beraz, kontuz A bitamina duten botikak edo gehigarriak hartzen badituzue.\nB motako Bitaminak:\nGabezia: Liseri aparatua eta nerbio-sistema. Anemia, azalean ezkata modukoak agertzen dira, gibeleko arazoak.\nNon topa dezakegu: Ekilore haziak,sesamo haziak, gari integral hirina, urrak, almendrak, perexila, brokolia, txikoria-belar, alfalfa kimuak, oloa,arto hirina, legami birgina, baratxuria, osoko zerealak – azalean dute-, berdura berdeak, eztia, salbia, perexila eta fruta eta berdura frexkoak orokorrean. Arraultzak.\nGabezia: Hortz eta hezur arazoak. Odol hodien ahultasuna, hortzoietatik odola galtzea, adibidez. Zelulitisa.\nNon topa dezakegu: Perexila, brokolia, kiwia, azalorea,alfalfa kimuak, bruselaza, limoia, naranja, pomeloa – zitrikoak orokorrean-, azelga, piparrak, azak, errefrautxoak (rabanitos), tipula, perexila, dena oso frexkoa; frutak eta berdurak asko heltzen badira, C bitamina galtzen dute. Usain-belarrak.\nGabezia:Hortz eta hezur arazoak, ehun kartilaginosoen garapen ezhoikoa, indar muskularraren galera eta arrazoi gabeko nekea.\nNon topa dezakegu:Eguzkia, oliba olioa, frutak eta berdurak, eztia eta polena.\nGabezia: Aktibitate neuromuskularraren jeitsiera. Gizon eta emakumeetan ernaltze arazoak. Ezemak eta esklerosia.\nNon topa dezakegu: Gari muina (germen), gari integral hirina, letxuga, berroak eta hotzean lehenengo presioko olio begetalak.\nGabezia:Anemia eta odol-hodietan ahuldura, odoljarioak izateko arriskua. Bitamina hau kolon-ean sortzen da, funtzionamendu epatikoa ona denean.\nNon topa dezakegu: Tomatea, naranjak, aza, zereal integralak, espinakak, azenarioak.\nGabezia:Odol-hodien ahultzea eta gogortzea. Hauen iragazkortasunean akatsak. Gibelak gaizki funtzionatzea.\nNon topa dezakegu: Piperrak eta naranja frexkoak.\nbitaminak elikadura gabezia\nKontserbante, kolorante eta gehigarrien zerrenda


Sevillako Zine Europarreko zinemaldian sarituak | Zinema | Pantaila handian\nYou are here: Home ∼ 2012 ∼ November ∼ 12 ∼ Europako Zinema Sevillan, zinemaldiko sarituak\nEta sarituen artean, euskal enpresa bat. Bidasoaldeko Dibulitoon produktorak egin baitu Madrilgo Milimetros enpresarekin batera “El Corazón Del Roble” animaziozko filma, umeen publikoaren saria jaso duen filma. Aldaketa klimatikoa sorburu narratiboa duen filmak Sevillako umeak eta nerabeak txunditu zituen. Eurek aukeratu zuten Europako hainbat film artean umeen pelikula onena. Giraldillo Junior jaso duen pelikula hau urtarrilaren 18an estreinatuko da.\nAzaroaren hasieratik Sevillan egin den Europako Zinema jaialdian sari nagusiak Europako antipodeetan dauden bi herriek hartu dituzte. Urrezko Giraldilloa “Eat Sleep Die” pelikula suediarrak jaso du. Bosnian jaiotako neska gazte baten piurak lana galtzen duenean kontatzen digu. Nermina Lukac gazteak pelikula batean aktore lanetan estreinatu baina arrakastaz. Berak jaso baitu emakumezko aktore onenaren saria. Filmak Venezian ere saria jaso du eta Lukacen lehen filma eta Gabriela Pichler zuzendariaren lehen fikziozko filma da. Epaimahaiaren arabera, zuzendariak “zinemazko ahots hunkigarri eta heldu berri bat du gai unibertsaletaz hitzegiteko”. Zalantzarik gabe jarraitu beharko dugun zuzendaria.\nBizi dugun egoera ekonomiko larria saritu zuten beste filma batek krudelago agertu du. “Boy Eating The Bird’s Food” film greziarrak Zilarrezko Giraldilloa jaso du. Yannis Papadopoulos aktoreak berriz gizonezko aktore onenaren saria eskuratu du. Alpistea jaten duen langabe baten narrazioa Ektoras Lygizosen lehen filma da eta asko txunditu ditu.\nKristinaZA 13 November, 2012 at 13:04 | Permalink\nSevillako Europako Zinemaldian Dibulitoon zine ekoizlearen film berria saritu http://t.co/xG2adpKZ\nCines GRUPOSADE 14 November, 2012 at 16:15 | Permalink\nEuropako Zinema Sevillan, zinemaldiko sarituak http://t.co/p8ZvcznY @KristinaZA


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazio elektriko eta automatikoak (Heziketa Zikloa). Erdi zikloa" genre_facet:"Curriculumeko baliabideak" author_facet:"Navascués, Josemari"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazio elektriko eta automatikoak (Heziketa Zikloa). Erdi zikloa Generoa / Forma: Curriculumeko baliabideak Egilea: Navascués, Josemari\n1 Automatismo Elektrikoak, Pneumatikoak eta Hidraulikoak (Modulua) 1 Automatizazio industrialeko sistemen integrazioa (Modulua) 1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Industria-automatismoak (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Potentzia-sistemak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema mekatronikoen konfigurazioa (Modulua) Guztiak ikusi ... gutxiago ...


NAHASMENDU BIPOLARREN SENDATZEKO HEGO AKITANIAKO BALIABIDE ZENTROA\n2016an Hego Akitanian sortu Bipolarren sendatzeko baliabide zentroak, Bordeleko Centre Expert Bipolaire zentroarekin lankidetza hertsian, Fondation FondaMental fundazioak labelizatu Zentro Kolaboratiboetarik da.\nNahasmendu bipolarren sendatzeko Hego Akitaniako baliabide zentroaren eginkizunak\nHaren helburuak :\nDiagnostiko bat egitea.\nSendabideari buruzko iritzi bat ematea, medikamentuen kontrako erresistentziarik edo nahi ez diren ondoriorik izanez gero.\nPazientearen psikiatrak edo medikuak hala eskatuta egiten da.\nHaren urratsak :\nErizaintza-ebaluazioa: 2 orenez irauten du. Hitzordu horrek pertsonaren eta haren eritasunaren historiari, sendabideei, oraingo sintomei eta haien ondorioei buruzko informazioa biltzeko ahala ematen du.\nMedikuntza-ebaluazioa: bi kontsultaren karietara, mediku psikiatrak diagnostikoa egiteko beharrezkoak diren osagaiak zehaztuko ditu eta sendabideari buruzko gomendioak eskainiko (medikamentuzkoak edo/eta ez medikamentuzkoak).\nEbaluazio osagarriak gomendatuko dira, beharraren arabera (bilan psikologikoa, bilan neuropsikologikoa).\nNahasmendu bipolarrak dituzten pertsonentzako zainketa bereziak eskaintzen dira, baita haien senideentzako ere, Eguneko Ospitalearen barnean, Caradoc Errehabilitazio Unitatean.\nInformazioa eta ikerketa\nErabiltzaileen elkarteekiko elkarlana.\nPubliko zabalari zuzendu komunikazioak.\nOsasun alorreko langileei zuzendu komunikazioak, bilkura eta kolokioen karietara.\nOsasun mentaleko ikerketa-programetan parte hartzea.\nOnartua izateko eskaera ororentzat – milesker zure mediku psikiatraren edo usaiako medikuaren gutuna helarazteagatik.\nLinea zuzena : 05 33 78 09 90\nHelbide elektronikoa : accueil.crbipolaire@caradoc.fr


Hasiera > > Funtsezko kontzeptuak: Aldaketa eta etorkizuna\nFuntsezko kontzeptuak: Aldaketa eta etorkizuna\nIraganean gertatutakoak gaur egungo bizimodua zehazten du, eta egun egiten dugunak ere etorkizunean eragina izango du.Pertsonek inguratzen gaituen egoera alda dezakegu, eta, horrenbestez, gure erabakien arabera etorkizun desberdinak izan ditzakegu.\nHezkuntzaren aldetik, berebiziko garrantzia du etorkizuna aldez aurretik zehaztuta ez dagoela eta norberaren ekintzak garrantzitsuak direla ohartaraztea.Gazteek aldaketak eragiteko bitartekoak bilatzen ikas dezakete, eta baita bitarteko horiek berariaz etorkizun hobea sortzeko erabiltzen ere.\nBalorazioa: (2 Botoak, batezbestekoa 4 5)\nGarapenerako Hezkuntzari lotutako kontzeptuak: Aldaketa eta etorkizuna\nZenbait funtsezko kontzeptu\n1. irudia: Adinaren arabera, desberdina da etorkizunera begira jartzeko gaitasuna. Garrantzitsua da aldaketa eta etorkizunari buruzko jarduerak egokitzea, haurrek aldaketa eragiteko duten indarraz jabetzeko hausnarketa egin dezaten.\nHezkuntzaren helburuetako bat pertsonak etorkizunerako prestatzea baldin bada ere, hezkuntza-programa asko iraganera bideratuta daude. Hori dela eta, gazteek ez dute euren etorkizunari buruz eta jasotako ezagutza horiekin egin dezaketenaz gogoeta egiteko aukera handirik.\nNola mitzatu etorkizunari buruz ikasgelan etorkizunari buruz\nEtorkizuna irakasgai guztiak bere baitan hartzen dituen zeharkako gai gisa landu daiteke. Etorkizunari buruzko hezkuntza eta etorkizunean eragiteko aukera lagungarri izan daiteke ikasleentzat:\nIraganeko ekintzek egun eragina dutela ohartarazteko, eta orain burutzen diren ekintzek ere etorkizunean eragina izango dutela ohartarazteko.\nEtorkizuna oraindik finkatu gabe eta aldez aurretik zehaztu gabe dagoela eta alda daitekeela ulertzeko. Etorkizun desberdin ugari gerta daitezke, baina gaur egun dugun jokabidearen arabera, aukera horietako bat errealitate bilakatuko da.\nIragarpena, ez azti-lana\nEtorkizunari buruzko ikaskuntza hemendik urte batzuetara gerta daitekeenari buruzko azti-lana bilaka ez dadin, gaur egungo egoerak hartu behar dira abiapuntutzat, eta, hortik aurrera, gizarteko kideen behar premiazkoenak aintzat hartuta, balizko etorkizun aukerak garatu.\nEtorkizunaren ikuspegi errealista\nHaur Hezkuntzako haur bati etorkizunak zeren antza duen galdetuko bagenio, baliteke irudiz betetako erantzun hauetakoren bat ematea: espazioan zeharreko bidaiak, robotak eta galaxiarteko borrokak. Telebistak eta bideo-jokoek etorkizunari buruzko iritziak baldintzatzen dituzte.\nIkasleek ikasgelan ez dute aukera handirik izaten benetan bizi nahiko luketen munduari buruzko gogoetarik egiteko. Hala ere, gogoetarako aukera ematen zaienean, etorkizunarekiko eta haiek etorkizunean beteko duten zereginarekiko interes handia adierazten dute.\nAldaketari aurre egin\nGaur egun, aldaketak iragan mendeetan baino arinago gertatzen dira. Etorkizunari buruzko hezkuntzak honako hauek izan behar ditu oinarri:\nAldaketarako prozeduraren azterketa.\nAldaketa nola gertatzen den ulertzea.\nToki, nazio eta mundu mailan gertatzen diren aldaketa azkarrek ezintasun sentimenduak sor ditzakete gazteengan, edo baita euren bizitzei eragiten dizkieten indarren gaineko kontrolik eza sentitzea ere. Motibazioa izan dezaten, aldaketarako aukera batzuk haien eskura zergatik ez dauden ulertzeko beharra dute, eta horri lotuta, baita aukera errealistagoak arakatzeko beharra ere. Eskola amaitzean, etorkizunean eragiteko berezko gaitasunak dituztela sinestea eta aldaketa eraginkor bilakatzeko borondate ona izatea da helburua.\nUNICEFek mundu osoan lan egiten du haur guztientzat hezkuntza errealitatea izan dadin. Hezkunta unibertsalaren, kalitatezkoaren eta haur guztientzat eskuragarri izatearen bitartez, pobreziaren, diskriminazioaren eta gizadiaren zati handi batek bizi duen abusuen gurpil zoroarekin bukatu daiteke.\nHaurren eskubideak mundu osoan defendatzea da UNICEFen izatearen arrazoia. Hezkuntza arloaz gain, UNICEFek lehentasunezko beste lan arlo batzuk ere baditu, hala nola haurren biziraupena, haurren babesa edo larrialdietan arreta ematea. UNICEFek burutzen duen lanaren inguruko informazio gehiago www.unicef.es webgunean duzu eta gure proiektuen alde ekin ahal izango duzu.


Sillegny - Wikipedia, entziklopedia askea.\nCoin-sur-Seille, Cheminot, Lorry-Mardigny, Louvigny, Marieulles-Vezon eta Pommérieux\n240 (%48.6) 238 (%48.2)\nSillegny Frantziako udalerri bat da, Mosela departamenduan dagoena, Ekialde Handia eskualdean. 2013an 457 biztanle zituen.\n2007an Sillegny udalerrian erroldatutako biztanleak 457 ziren. Familiak 156 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 56 seme-alabarik gabeko familiak ziren, 76 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 171 etxebizitza zeuden, 166 familiaren etxebizitza nagusia ziren, 2 bigarren erresidentzia ziren eta 3 hutsik zeuden. 165 etxeak ziren eta 5 apartamentuak ziren. 166 etxebizitza nagusietatik 150 bere jabearen bizilekua ziren, 14 alokairuan okupaturik zeuden eta 2 doan lagata zeuden; 7 etxek hitu gela zituzten, 33 etxek lau zituzten eta 126 etxek bost zituzten. 152 etxek euren parking plaza propioa zuten azpian. 54 etxetan ibilgailu bat zegoen eta 100 etxetan bat baino gehiago zituzten.\nSillegny udalerriko biztanleria-piramidea 2009an .\n2007an lan egiteko adina zuten pertsonak 301 ziren, horien artean 229 aktiboak ziren eta 72 inaktiboak ziren. 229 pertsona aktiboetatik 223 lanean zeuden (116 gizon eta 107 emakume) eta 6 langabezian zeuden (2 gizon eta 4 emakume). 72 pertsona inaktiboetatik 28 erretiraturik zeuden, 31 ikasten zeuden eta 13 "bestelako inaktibo" gisa sailkaturik zeuden.\n2009an Sillegny udalerrian 163 unitate fiskal zeuden, 425 pertsonek osaturik. Pertsona bakoitzeko diru-sarrera fiskalaren mediana urteko 21.641 euro zen.\n2007an zeuden 12 komertzioetatik, 1 bestelako produktu industrialen fabrikazioko enpresa zen, 1 eraikuntza enpresa zen, 5 ibilgailuen saltze eta konpontze enpresak ziren, 2 garraio enpresak ziren, 1 higiezinen enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Sillegny udalerrian 6 nekazaritza-ustiategi zeuden.\nBNF: 152661543 (data)


Udal Batzorde iraunkorren bilera 2014-11-11\nUdal Batzorde iraunkorren bilera 2014-11-10\nOrmaiztegi Lorez 2014 - Sariketa\nJoan den ostegunean, uztailak 24, eguerdiko 12.00etan ospatu zen Ormaiztegiko Udaletxean Ormaiztegi Lorez 2014 sariketako sari banaketa. Iñigo Mendia zinegotziak eman zizkien irabazleei sariak: diploma, lorea eta grabatutako pala.\nHauek izan dira aurtengoan sarituak:\nBalkoi eta lehioetan:\nZumalakarregi 4, 4D\nGabirialde 1, 3.\nIgerilekuko abonuen bandoa\nBandoa ikusteko sakatu hemen\nhirigintza batzorde iraunkorraren bilera 2014-03-20\nklikatu izenburuan edukia ikusteko\nUdal Pleno osokoaren batzarre ohikoa 2014-03-18\nklikatu izenburuan edukia ikustea\nORMAIZTEGIKO HONDAKINEN BILKETAREN PLANGINTZA AGERTZEKO HERRI-BATZARRAK\nErdaraz, martxoak 5ean, asteazkena, iluntzeko 18:30tan Kultur-etxean.\nGaiak duen garrantzia ikusita, herritar guztiei dei egiten zaizue herri-batzarretan parte hartzera!\nDakizuen bezala Udaleko 3 taldeok, BILDU, OHT eta ORBEL eta Ormaiztegi Garbia eta Ormaiztegi Zero Zabor talde eragileek, hondakinen bilketa sistemari buruz akordioa lortu dugu. Denon helburua, Ormaiztegin, ahalik eta gehien birziklatzea denez, hori lortzeko, gaur egungo bilketa sistema egokitzea adostu dugu.\nBilketa sistema berriak, gaur egun daukagunaren gainean aldaketa txiki batzuk ekarriko dizkigunez, gure nahia, sistemaren xehetasun guztiak herritarrei agertzea da eta horretarako 2 herri batzar antolatu ditugu:\n1.- Euskaraz soilik, martxoak 4ean, asteartea, iluntzeko 18:30tan Kultur-etxean.\nUdal batzorde iraunkorren bilera 2014-02-11\nUdal batzorde iraunkorren bilera 2014-02-10\n« Aurrekoak 1 2 3 4 ... 8 9 10 Hurrengoak »


Amurrioko pasaiaren ekintza plana – Amurrioko Udala\n2015eko azaroaren 29an, Amurrioko Udalak Amurrioko Paisaiaren Ekintza Plana onetsi zuen. Plan horren helburua da paisaia kudeatzeko eta antolatzeko egin behar diren ekintzak zehaztuko dituen tresna bat sortzea.\nLehen pauso gisa, paisaiari buruzko hasierako diagnostikoa egin zen, eta, hori kontuan hartuta, plana eta kudeaketa-neurriak ezarri dira ondoren. Horretarako, herritarren partaidetza-prozesu bat abiatu da, eta honako hauek egin dira, besteak beste: iragarkiak, informazio-saioak, inkestak herritarrei, elkarrizketak gai honen inguruan kezka handiena duten herritarrei, partaidetza-tailerrak eta abar.\nHona hemen prozesuaren emaitza: 7 helburu orokor ezarri dira eta, orotara, 5 paisaia-unitate katalogatu dira. Halaber, paisaia-unitate horietan beste 20 helburu espezifiko finkatu dira.\nEra berean, paisaia-intereseko 7 arlo identifikatu dira, eta 55 neurri espezifiko definitu dira horientzat. Hauek dira arlo horiek: ibai-zerrenda, Larrabe, Mendigorri edo Ahorcados mendia, oliobidearen korridorea, Letobe-Kuskumendi-Goikomendi eta Peña Negra-Ezkurrola.\nPlan de paisaje de Amurrio


Sopelako Udala - Sopelak semaforo bat kenduko du Akilino Arriolan\nSopelak semaforo bat kenduko du Akilino Arriolan\nSopelako Udala Akilino Arriola kaleko bi noranzkoetan, Enrike Urrutikoetxea kaleko bidegurutzearen parean dauden bi semaforo kentzeko aukera ebaluatzen ari da.\nHala, Udalak bi semaforo hauek itzali egingo ditu datorren astean eta zerbitzuz kanpo egongo dira gutxienez hilabete batez. Epe honetan zehar, hartutako neurriak trafikoa bizkortzen laguntzen duen aztertuko da eta oinezko zein ibilgailuentzako bide segurtasuna mantentzen den baloratu ahal izango du.\nGobernu taldearen esanetan "semaforo hau aldi baterako kentzeko neurri hau proba pilotu bat baino ez da, gune horretako zirkulazioa benetan hobetzen den ala ez jakiteko balioko diguna".\nErabakiak berehalako ondorioak izango ditu udalerriko erdiguneko trafikoan, kotxeak gutxiago geldituko baitira eta kutsadura nabarmenki murriztuko baita. Halaber, Udalak Akilino Arriolakoa bezalako "beharrezkoak ez diren semaforoak" kentzeak, aurrezte ekonomikoa ekarriko duela uste du, mantentze lanen kostua murriztuko baita.\nAzpimarratzekoa da neurria Akilino Arriola, Sopelako erdiguneko kale nagusienetarikoa erdi-oinezkoentzako bihurtzeko etorkizuneko proiektuaren testuinguruan kokatzen dela. Garrantzi handiko proiektu honen bitartez, oinezkoei ibilgailuekiko lehentasuna eman nahi zaie; eta bestetik, udalerriko erdiguneko komertzioa suspertu. Udalak ez du batzertzen datozen hilabeteetan, eta kalearen semipeatonalizazio proiektua abiarazi baino lehen, mugikortasun eta bide segurtasun arloetan bere aurretiko funtzionamendua aztertzeko neurri gehiago hartzea.


Prekarietatearen aurka borrokan jarraitzen dugu | LAB SINDIKATUA\nEkintza Sindikala Prekarietatearen aurka borrokan jarraitzen dugu\nPrekarietatearen aurka borrokan jarraitzen dugu\nBilboko kaleetan egoera hau gainditzeko aukera dagoela erakutsi dugu, langileon aldarrikapenak kalera atera ditugu. Ez da makala orain arte egin dugun bidea, baina asko dago oraindik egiteko. Hala erakusten du sindikatuaren agendak. Aste osoan zehar hamaika hitzordu ditugu Euskal Herriko txoko guztietan prekarietateari hortzak erakusteko.\nMaiatzaren 31an, asteartez, zerbitzu publikoetako aldarrikapenei egingo diegu tartea. Kontrakoa sinestarazi nahi badigute ere zerbituz publikoetan prekarietatea jaun eta jabe bihurtu da. Prekarietatea salatuz eta kalitateko zerbitzu publikoa aldarrikatuz martxak antolatu ditugu hiriburueta.\n9.00etatik aurrera kotxe karaban instituzioetatik pasatuz\n11.30etan giza katea Gasteizko erdialdean instituzioetatik\n19.00etan langileen giza katea\n17.30etan martxa Eitbko egoitzatik abiatu eta Bilboko Udaletxera, Jaurlaritza eta Bizkaiko aldunditik pasaz\nPrekarizikloaren bira erakunde ezberdinetatik pasaz\n8.45etan Gizarte Segurantza Donostian\n11.30etan Foru Aldundia\n12.30 Eusko Jaurlaritza\nEkainaren 1ean, zerbitzu pribatuetako borrokak egongo dira agendaren erdigunean. Kurtsoan zear egin diren 3.369 galdeketatik abiatuta sortu dugun aldarrikapen taula patronala zein erakundeei helaraziko diegu. Horrekin batera gure hasserrea erakutsiz mobilizazioa ezberdinak egingo ditugu.\n10.00etan delegatuen batzarra\n11etan kale piketea Aldabetik Eusko Jaurlaritzako lan delegaritzara, hortik SEAra eta SEAtik Legebiltzarrera\n10etan Plaza Zirkularretik Moyuara: dendetan sartu eta esku orriak banatu\nCEBEk-en super prekarioak sartuko dira erregistroa egitera, kanpoan kontzentra\n10etan delegatuen batzarra\n11.30etan Giza katea Alde zaharratik (LIDL, Bretxa…) Donostiko zentrora eta gero Delegaritzara\n13etan delegaritzaren aurrean elkarretaratzea\n10etan delegatuen batzarra LABeko egoitzan\n10.30etan manifa egoitzatik alde zaharrera eta hortik Corte Ingles eta Parlamentura\nEkainaren 3an, eskualdeetan egingo diren mobilizazioetan industriako aldarrikapenei tartea egingo zaie, besteak beste, ETTen kontrako ekimenak egingo ditugu eta kontratazio berrietan ematen den diskriminazioa salatuko dugu.


Balmasedako Udala - Enkarterrin Merkataritza Sustatzeko Bulegoa Balmasedan jarriko da\nEnkarterrin Merkataritza Sustatzeko Bulegoa Balmasedan jarriko da\nEusko Jaurlaritzako Merkataritza Sailak Euskal Merkataritza Egokitzeko Plana garatu du, hau da, eguneroko lana errazteko erakunde horrek merkataritza sektorearen eskura jartzen dituen bitartekoen berri emateko informazio kanpaina.\nKanpaina horren helburua da azpimarratzea ezinbestekoa dela merkataritza eraginkor eta lehiakorraren alde lan egitea, hau da, gaur egungo eskariei erantzungo dien eta euren bezeroei erosketa esperientzia atseginak eskainiko dizkien merkataritzaren alde. Helburu hori lortzeko badira zenbait baliabide, besteak beste, Merkataritza Dinamizatzeko Bulegoa, merkataritza txikizkariaren alde Merkatarien Elkartearen batera lanean diharduten merkataritza arloko langile adituak. Horri dagokionez, Balmasedako Udalak diru-laguntza jaso du eskualde mailan bulego horiez arduratuko den langile bat kontratatzeko. Zerbitzu hori urtarrilaz geroztik eskaintzen da Enkartur-Behargintzaren eraikineko 3. solairuan, honako ordutegi honetan:\nAstelehenetik ostegunera: 08:00etatik 14:30era./ Asteazkenetan: 16etatik 18:30era. (Leirez galdetu)\nBestalde, beste laguntza eta diru-laguntza batzuk ere jasotzen ditu Udalak, besteak beste: Merkataritza Modernizatzeko diru-laguntza, jardunaldiak eta mintegiak antolatzera bideratutakoak eta kudeaketa "Merkataritza Bikaina" programaren bidez hobetzekoak.\nPlan horri buruzko informazioa udaletxeko bulegoetan eta Enkartur-Behargintzaren eraikineko bulegoan jaso ahal izango dute interesdunek.


Zorion klandestinoa - Izaskun Araluzea Itza - Uriola.eus\nDena okertuko delako sentsazioa duzunean, liburua itxi duzu, protagonistaren momentu alai hori luzatzeko. Liburuetan hori egitea posible baita: berriz irakurri dezakezu pasarte bat, momentuak biderkatu. Nork ez du paragrafo bat etengabe irakurri? Pelikula bateko eszena bat obsesiboki ikusi? Kantu bat aspertzera arte errepikatu?\nBi egun pasa dira kultur greba digitala izan zenetik, ezer sare sozialetan, atzo liburuaren eguna eta sare sozialak beteta Jose Luis Zumetaren heriotzaren berriarekin joan ginen ohera, eta auskalo zer ekarriko duen gaur egunak. Hamaika ustekabez betea egon baita azken astea, Herriko tabernen auzia tartean. Eta errealitate deitzen diogun mundu honetan ezin denbora gelditu, ezin hamargarren orrialdera bueltatu.\nBerriak asteburuan argitaratu zuen Kutsaldia liburuaren pasarte batean hau irakur daiteke: "Gauzak noiz hasi eta noiz bukatuko diren jakin nahi dugu beti. Naturari gure denbora inposatzen ohitu gara, eta ez naturaren denboraren menpe bizitzen. Beraz, kutsaldia astebetean bukatzea eta dena bere onera itzultzea exijitzen dugu: exijitu eta hala gertatzea espero dugu".


Joño, abangoardia heldu egin da! — Eibar.ORG | Eibarko peoria\nHemen zaude: Hasiera / Blogak / Amatiño / Joño, abangoardia heldu egin da!\nJoño, abangoardia heldu egin da!\nAmatiño 2013/02/25 23:15\nBai, hemen da, heldu da, ia berrogei urteko atzerapenaz baina abangoardia heldu egin da. Umetan abestu ohi genuen bezalaxe, Gabon gaboneta, larrosa larroseta, Sortu jaio da-ta, jo daigun krisketa!\n“Berrogei urte eta orain hau” esan zidan Benigno Baskaranek, Alderdi Sozialistak ez zituelarik irabazi demokrazia berreskuratu osteko lehen hauteskundeak. Eta aukera-maukeran orain ere esaldi beretsua: “berrogei urte eta orain hau!”\nIa berrogei urte, bai, ezker abertzaleak erabaki zuela diktadura osteko espainiar demokrazia hiru semaiko txistua baino ez zela… Benetako askatasunak eta sozialismoak ganorazko borroka armatua eskatzen zutela; eta tiroka, indarraren arrazoiaz, lortuko zuela hauteskundeek ukatzen ziotena.\nLau hamarkadotan gutxietsi, umiliatu eta mehatxatu gaituzte; lagunak –eta lagunak ez zirenak-- erail eta iraultza-zerga eskatu; “zipaioak”, “traidoreak”, “españolistak”, “vascongadoak” eta “txakurrak” deitu gaituzte. Dena, hori bai, euren eredura irudikatutako herriaren izenean eta beraien neurrira araututako giza-eskubideen aldarrikapenetan. Eta hau guztia ia berrogei urtez gutxi bailitzan, astebete besterik ez, ez direla zehazteko gauza izan bizia zor diegun ala euren ekintzetan ezinbesteko traba baino ez garen izan.\nBai, hogeita hamazazpi urte behar izan ditu harako abangoardiak espainiar Konstituzioa onartzen amaitzeko, espainiar bandera mastarik masta jartzeko eta eraso dituzten herri-erakundeak baliagarritzat jotzeko.\nAbangoardia horrelakoa baldin bada, zelakoa ote erretagoardia! Beste berrogei urte behar izango al dituzte euren erritmoa hartzeko?\nGoardia Zibilaren esanetara, "mikrofono eta lumadun txakurrak" hainbat komunikabidetan, ETB1ko zein ETB2ko aurpegi ezagunak tarteko\nOso ondo, Amatiño, barrenak ondo hustea espero dut, baina horixe izango duzu poz bakarra, berrogei urte pasa ondoren orain dela berrogei urteko kaka berberean jarraitzen dugulako. Poztekoa al da? Zuk ez duzu inoiz independentzia edo independentziaren antzekorik ikusiko, ezta nuek ere, zu baino askoz ere gazteagoa izan arren. izan ere, berrogei urte hauetan, egunez egun independentzia urrundu egin da herri honetatik. Barre egitekoa, bai, negar ez egiteko. Kontsuelo bakarra elkarri harriak botatzen jarraitzea da "bizirik" gaudela pentsatzen jarraitzeko, kontrakoaren porrotak norberarena estaltzen duelako. Eta hauxe izan da gure bizitza. Zuk jarraitu alai, noski.\nNi ez nago ez alai eta ez triste. Ni bizirik nago eta bizirik jarraitu nahi dut, nire gogoetak egin eta kitto. Nire ikuspegia eman, zaharraren ikuspegia segurutik, baina nirea.\nNonbait zure helbururik nagusiena, zelan edo halan, independentzia da. Nirea ez, ordea; nik elkar hiltzen lortutako independentziarik ez dut nahi.\nEz dakit zenbat urte dauzkazun, baina zure espektatibak horren politikatuak baldin badira --zure aukera da eta ez dizut bestelakorik esango-- ez didazu batere enbidiarik ematen. Leihoa ireki mutil!\nAmatiño, zure ikuspegia zahar batena bada, zahar jaio zinen agian, edo, auskalo, egiaz jantzia, akatsa edo bertute, ezer gutxi aldatu baitzara. Ez diozu, beraz, adinari ezer leporatu behar. Lasai horregatik. Baina, zure hausnarketak politikarekin lotuta daudela ukatzen baduzu, leihoekin baizik, ez dizut esango zure espektatibak horren politikatuak direnik, zure bizitza osoa horren politituta dagoela baizik; alegia, leihoa irekitzearen eta politikaren arteko eztabaida bereizteko gaitasuna ere galdu duzula. Hala da, edo bestela eztabaidatzeko gaitasuna edo interesa galdu duzu, edo erantzun erraza eman duzu. Nolanahi ere, adinak ez du begirunea galtzeko eskubiderik ematen, tentazioa bai, oso handia, baina eskubiderik ez. Ardura zaitez, beraz, zure leihoaz, eta ni neureaz arduratuko naiz, hemen inoren leihoa ez baita eztabaidagai, eta ez dago hizpidera zertan ekarri, are gutxiago polikaz aritzeko. Zure adinaren alferkeriari egotziko diot hutsa, adinak jakinduriaz gain alferkeria handia ere ekartzen duela jakina baita. Neu ere eskarmentutik mintzo natzaizu. Esanak esanda, bi mailak ondo bereiztea espero dut.\nOrduan harira. Zuk independentziarik nahi ez baduzu, bejondeizula, pozik zein triste. Baina zure jarrena, urtetan hainbeste irain jaso behar izan duen zure jarrera hori, independentziaren nahiarekin lotzen ez baduzu, orduan, ezin duzu ezker abertzalearenarekin parekatu, honek independentzia nahiko lukeen neurrian. Konstituzioa onartu? Zer esango dizut, ba! Etika mailan nahiago dut konstituzio hori onartu inor hil baino. Baina, zuk, ordea, ahulezia handiagoa ikusi bide duzu konstituzio hori onartzean inor hiltzean baino. Ondo aztertu azken esana, hausnartu ondo, zure kritikaren abiapuntua izan baita. Hitz gakoa ahulezia da. Baina, itzul gaitezen harira. Uler dezazun, Amatiño: biok geltoki berean egoteak ez du esan nahi biok leku berberera joango garenik. Alabaina, geltoki honetatik inora joaterik ez dagoela eta horregatik ezker abertzaleari mendeku hartu nahi diola esan nahi baduzu, bada, orduan nire aurreko iruzkinari erreferentzia egiten diot ez luzatzeko. Orduan zure jarrera amorru pertsonaletik baino harago ez lihoake.\nNolanahi ere, Amatiño, leihoko gozoetan politikaren gaziak berdindu nahi dituztenek politikan porrot egin dute. Leihoaren kontsuelua geratzen zaie, noski. Baina, gogoratu behar dizut, politikaz ari gara, ez bizitzaz. Familia ondo, ezta?\nIrakurle objektiboak esango luke --nik uste-- hemen amorratua dagoen bakarra zeu zarela. Eta asmatu ezinean ari dena ere, zu zeu, bizpahiru aldiz gogorarazi behar izan baitiozu zeure buruari: Harira!\nGatozen ba harira: nik ez dut esan independentziarik nahi ez dudanik “elkar hiltzen lortutako independentzia” baizik. Zuri ordea, antza, onargarri litzaizuke inor hiltzea, behingoz independentzia lortzearen truke.\nBeraz, nahiz zuk besterik uste, benetako arazoa ez da geltoki berberetik irten arren leku berberera joango ez garena. Kontua da, ni ez nagoela –ez naizela egon orain arte behintzat— zure geltoki berberean.\nGeltokiz aldatu baduzu eta nire geltokira etorri, zuk jakingo duzu zergatik. Baina ez nirekin haserretu, zure buruarekin baino.\nKritikaren azalean geratzea argudio eskasa da, baina goazen harira: "Zuri ordea, antza, onargarri litzaizuke inor hiltzea, behingoz independentzia lortzearen truke", esan didazu. Nola liteke? Nola esan dezakezu horrelakorik nik idatzitakoan halakorik ez badago eta ezagutzen ez banauzu? Zure asmoa ez da zintzoa, Amatiño, eta aurreiritziz beterik zaude, ikuspegi manikeoaren ondorioz. Oraindik pentsatzen duzu amorruz beterik dagoena neu naizela?\nAdiskide, ni prest nago kontrako argudio guztiak entzuteko, kontraesanak onartzeko eta oker egon naitekeela aitortzeko, baina nire arrazoiak uxatzeko nire zintzotasuna zalantzan jartzen duenarekin ez dut denborarik galdu nahi. Arrazoi bazenu, zuk moztu beharko zenuke. Eta ez bazenu, nik.\nBapo ba, nire asmoa ez da zintzoa eta zurea bai; aurreiritziz beterik nago, eta zu ez; ikuspegi manikeoa, nirea, ez ordea zurea. Ba oso ondo, zorionak bene-benetan. Nik beti mirestu izan ditut euren burua horren segurutzat jotzen dutenak. Eutsi goiari.


Solutu - Wikipedia, entziklopedia askea.\nUr gazia sortu, urari gatza gehituz.\nSolutua disolbatzaile batean disolbatzen den substantzia da. Disolbatzaile hau likidoa izaten da normalean eta solutua bertan disolbatzean disoluzioa sortzen da. Solutua disoluzioan kantitate txikienean egoten da.\nKonposatu kimiko baten disolbagarritasuna bere polartasunaren araberakoa da neurri handi batean. Normalean konposatu ioniko eta molekular polarrak, ura eta etanola bezalako disolbatzaile polarretan disolbagarriak dira. Substantzia apolarrak aldiz, hexanoa, eterra eta karbono tetrakloruroa bezalako disolbatzaile organiko ez polarretan disobatzen dira.


Tropela Elkartea – Tropela.eus bloga\nKategoria Artxiboak:Tropela Elkartea\n2021ean lehiaketa hauek izatea espero dugu\nBadoaz egunak aurrera urte berrian eta konturatu ordurako lehen lehiaketak bertan izango ditugu. Ondo bidean, Martxoan ekingo diogu 17. denboraldiari, ohi moduan Strade Blanche klasiko ikusgarriarekin.\nOndorengo lehiaketa hauek dira denboraldi honetan izate espero ditugunak:\nStrade Bianche (🚺) 2021-03-06\nStrade Bianche (🚹) 2021-03-06\nParis-Niza 2021-03-07 / 2021-03-14\nTirreno-Adriatikoa 2021-03-10 / 2021-03-16\nKataluniako Volta 2021-03-22 / 2021-03-28\nFlandriako Tourra (🚺) 2021-04-04\nFlandriako Tourra (🚹) 2021-04-04\nEuskal Herriko Itzulia 2021-04-05 / 2021-04-10\nParis-Roubaix (🚺) 2021-04-11\nParis-Roubaix (🚹) 2021-04-11\nArdenetako Hirukoa (🚺) 2021-04-18 / 2021-04-21 / 2021-04-25\nArdenetako Hirukoa (🚹) 2021-04-18 / 2021-04-21 / 2021-04-25\nRomandiako Tourra 2021-04-27 / 2021-05-02\nItaliako Giroa 2021-05-08 / 2021-05-30\nItzulia Women 2021-05-14 / 2021-05-16\nVuelta a Burgos Féminas 2021-05-20 / 2021-05-23\nDauphine Kriteriuma 2021-05-30 / 2021-06-06\nSuitzako Tourra 2021-06-06 / 2021-06-13\nLa Course 2021-06-27\nFrantziako Tourra 2021-06-26 / 2021-07-18\nGiro Rosa 2021-07-02 / 2021-07-11\nDonostiako Klasikoa (🚺) 2021-07-31\nDonostiako Klasikoa (🚹) 2021-07-31\nTokio 2020 errepidekoa (🚹) 2021-07-24 eta 2021-07-28\nTokio 2020 errepidekoa (🚺) 2021-07-25 eta 2021-07-28\nEspainiako Vuelta 2021-08-14 / 2021-09-05\nMunduko Txapelketak (🚺) 2021-09-19 / 2021-09-26\nMunduko Txapelketak (🚹) 2021-09-20 / 2021-09-25\nGuztira, emakumezko zein gizonezkoenak batuta, 28 lehiaketa izango lirateke 2021erako aurreikusten ditugunak.\nJabetuko zineten moduan, Itzulia Women gehitua genuen gure zerrendan baina atzo bertan Julian Eraso OCETAko presidentearen esanak bildu ditu Diario Vasco egunkariak, non Itzulia Women estreinatuko ez dela ziurtatu duen. Ez hori bakarrik, Itzulia bera ere kolokan jarri du Jaurlaritzatik iaz moduan pandemia kontrolpean izateko neurri zorrotzak izango balira.\nPena, horrenbestez Itzulia Women ez dela jokatuko ikusita, batez ere antolakuntzak haren berri orain 5 hilabete eskas inguru eman ondoren baitator, uztaila amaieran hain zuzen ere. Gogoratu lasterketa hau emakumezkoen Donostiako Klasikoa ordezkatzera zetorrela, beraz, 2021ean bederen, OCETAren eskutik ez da emakumezkoen lasterketarik izango.\nEdonola ere emakumezkoen lasterketen aldeko apustua Tropelatik sendoa da ikusten duzuen moduan. Hori dela eta, Vuelta a Burgos Féminas gehituko dugu egutegi itxuroso bat osatuz.\nOraindik ez dugu guztiz finkatu egutegia pandemiak eraginda aldaketak izan baitaitezke. Horretaz gain, zuen iradokizunak ere gustura hartuko ditugu, beraz, eskura dituzuen komunikatzeko bideak erabilita jo dezakezue gugana: post honen ondoren iruzkinak jarrita, sare sozialen bidez, Telegrameko kanalaren bidez nahiz email bidez.\nBidaltzailea:Tropela Elkartea 2021-01-04 2021-01-06 Hemen argitaratua:Lehiaketak, Tropela Elkartea, tropela.eusEtiketak: egutegia, Julian Eraso, lehiaketak, OCETAUtzi iruzkina 2021ean lehiaketa hauek izatea espero dugu bidalketan\nUrte berri on guztioi! 2021ean Tropela gehiago!\nUrte berri on guztioi!! 2020a urte aldrebesa izan bada ere, ez gara Tropelan zuen parte-hartze eta babesaz kexatzeko. Bejon dizuela eta biba zuek!\nOrain 10 urte argitaratu genuen berriarekin alderatuz, azken hamarkada honetan bilakaera nabarmena izan du Tropelak eta hori zuei esker izan da. Baita babesleei esker ere, bereziki Laboral Kutxari esker, azken 6 urteetan beraien babesa jaso baitugu. Zalantzarik gabe, laguntza handia gure proiektuak aurrera egin dezan.\nCOVID-19ak pasa den denboraldia hankaz gora jarri bazuen ere, aurre ikusitako 28 lehiaketetatik 18 jokatu ziren. Urte olinpikoa bazen ere, Tokioko jokoak atzeratuak izan dira eta 2021ean jokatzea espero da. Tokioko jokoekin batera Volta, Itzulia, Romandiako Tourra, Suitzako Tourra, Donostiako Klasikoa (emakumezko zein gizonezkoak) eta Paris-Roubaix izan dira bertan behera geratutakoak. Aipatzekoa azken honetan lehen aldiz emakumezkoena prestatua genuela baina azken unean bertan behera utzi behar izan zuten nahiz.\nPandemia izan arren, orain 10 urte baino 9 lehiaketa gehiago ospatu dira. Zalantzarik ez aldaketarik nagusiena emakumezkoen lasterketak izan dira gara hartatik ona. Harro errepikatuko dugu hori behin eta berriz.\nKiniela kopuruei dagokionez, orokorrean zertxobait jaitsi bazen ere zenbati lehiaketatan, guztietan 5.800 izan dira lehian gutxienez – emakumezkoen Strade Bianchem parte hartzerik baxuena – eta gehien urtero moduan Frantziako Tourrean, 17.800etik gora. Orotara, 21.000 erabiltzaile desberdinetik gorak parte hartu du 2020ko denboraldian.\n80 argitalpen egin ditugu 2020an zehar, non horietatik 74 podcastak izan diren. Bai, gurean audioek indar gehiago hartu dute idatzizkoek baino. Eta akaso hori Telegramen ditugun taldeek eraginda izango da. Izan ere, 2016ko irailaz geroztik “Tropela egunerokoa” kanala eta, nola ez, “Tropela Faktorea” solasaldirako sortu genuen taldea ditugu bizi-bizi txirrindularitzaz euskara erabiliz aritzeko.\nSare sozialetan ere hor gaude hainbat jarraitzailerekin. Twitterren 4.925 jarraitzaile ditugu, Facebook-en 5.085 lagun ditugu eta 5.109ek atsegin dute. Instagramen, aldiz, 538 jarraitzaile. Eta ez, oraindik ez dugu Tik-Tok konturik sortu. Beharko genuke?\nGoogle-etik ere datu batzuk atera nahi izan ditugu. 2020an 1.500.000 bisitatik gora izan ditugu. Bisitari bakarrak 142.000tik gora izan dira eta 7.600.000tik gora izan bistaratutako orrialdeak.\nJada 2021a prestatzen hasiak gara!\nBai, 2021ean sartu berri garen honetan, eta ezustekorik ez bada behintzat, martxoan berrekingo diogu denboraldiari. Laster emango dugu 2021ean Tropelan izango ditugun lasterketen berri. Beraz, adi izan!\nEa ba urte honek poztasun eta momentu on gehiago ekartzen dizkigun! Guk behintzat esperantza horrekin berrekiten diogu urte berri honi.\nBidaltzailea:Tropela Elkartea 2021-01-01 2021-01-01 Hemen argitaratua:Lehiaketak, Tropela ElkarteaEtiketak: Tropela ElkarteaUtzi iruzkina Urte berri on guztioi! 2021ean Tropela gehiago! bidalketan\nBidaltzailea:Tropela Elkartea 2020-08-26 2020-09-03 Hemen argitaratua:Frantziako Tourra, Tropela ElkarteaEtiketak: akordioa, Naiz IrratiaUtzi iruzkina Naiz Irratiarekin akordioa bidalketan\nDenbora tarte batez geldirik izan ondoren, denboraldiari berrekiteko moduan gaudela ikusita, Iban Hernandez (@piban) eta Egoitz Lizaso (@elizaso) mikrofonoen aurrean jarri dira. Egutegi berriari errepasoa egiteaz gain, azken egunetako zenbait berri ekarri dituzte audio berri honetara. Bagatoz bueltan!\nBidaltzailea:Tropela Elkartea 2020-07-18 2020-07-18 Hemen argitaratua:Lehiaketak, Podcastak, Tropela Elkartea, TxirrindulariakEtiketak: berrekin, denboraldia, podcastUtzi iruzkina #393 Tropela.eus podcastak: Tropela buelta da! bidalketan\n1 2 3 … 22 Bidaleta zaharrenak


Pilota zuzenean | Irujo-Barriola / Urrutikoetxea-Beroiz | EITB telebista\nIrujo-Barriola / Urrutikoetxea-Beroiz, ETB1en eta eitb.eus-en\nEndesa Ligako Bilbao Basket-Morabanc Andorra partida ere zuzenean jarraitu ahal izango da.\nKirolak, zuzenean, eitb.eus-en\nZuzeneko bi kirol emankizun egingo dituzte ETB1ek eta eitb.eus-ek gaur. Goizean, Endesa Ligako Bilbao Basket-Morabanc partida eta arratsaldean, Bilboko pilota jaialdia, Irujo-Barriola / Urrutikoetxea-Beroiz partida nagusiarekin.\n12etan hasiko da Bilbao Basket-Morabanc saskibaloi-neurketa, eta Xabier de la Fuentek, Josean Aldalurrek eta Juan de la Vegak egingo dute kontakizuna.\n'ETB Kantxa' tartea ohiko ordutegian dator, 17:00etan. Bilboko Bizkaia pilotalekuko jaialdia Aritz Lasa-Irusta / Jaunarena-Cecilio norgehiagokak zabalduko du. Partida nagusian, Binakako Txapelketari dagokionean, Irujo-Barriola eta Urrutikoetxea-Beroiz izango dira aurrez aurre. Azkenik, Rico IV-Larunbe eta Tainta-Untoria artekoa jokatuko da. Xabier Euzkitzek, Joxan Tolosak eta Elena Azpeitiak egingo dituzte esatari lanak.\nOhi denez, pilotaren aurretik (16:00, ETB1) herri kirolen tartea zabalduko dute. Urtarrilaren 25ean jokatutako aizkolarien Eusko Label sariko binakako jardunaldiaren berri emango digute Ibon Gaztañazpik eta Joxe Etxebestek.\nETB4 katean, bestalde, hiru emanaldi izango dira egunean zehar: 12etan, Laudioko pilota torneoko finalak, Iñigo Aiestaranen eta Enrique Agirrebeitiaren kontakizunarekin; 14:00etan, Mallorcako txirrindularitza probaren laburpena, Fermin Aramendiren eskutik; 20:15ean, Munduko Pala Txapelketako ¾. postua erabakiko duen neurketa, Gaubeka-Ibai. Iñigo Aiestaranen egingo du kontaketa, Iñigo Oiartzabalen laguntzaz.\nAzkenik, 'Gol Festa' saioak, iganderoko hitzorduari eutsiz, futbol jardunaldiaren errepasoa egingo du 19:30etik aurrera. Levante-Athletic, Osasuna-Zaragoza eta Recreativo-Alaves partiden analisia egingo dute bertan.


5 galdera Gaztenpresari buruz - Gaztenpresa\n“Gaztea” izan behar al dut Fundaziora jotzeko?\nEz. “Gazte” hitzak horixe adierazten duen arren, guk bultzatzen ditugun enpresak izan behar dira gazteak, baina ez horien arduradunak edo sortzaileak. Edozein adin izanda ere, guregana jo dezakezu eta zure enpresa sortzeko urrats guztietan lagunduko dizugu: ideia zehazten, negozio-plana diseinatzen, enpresa sortzeko izapideak betetzen, irekitzeko finantzaketa eskuratzen eta finkatzeko prozesua egiten.\nKosturik al du niretzat ideia bat aurkezteak?\nBat ere ez! Ez zaizu ez dirurik ez denborarik kostatuko. Negozio-ideia bat baduzu, nahikoa da guri kontatzea gure webguneko atarian aurki dezakezun galde-sorta erraza betez. Hamar minutu baino gutxiago behar dituzu horretarako eta, zure proposamena jaso eta irakurri ondoren, erantzun egingo dizugu.\nZer harreman du Gaztenpresak LABORAL Kutxarekin?\nHandia. Gaztenpresa LABORAL Kutxak bere gizarte-ekintzaren esparruan garatutako ekimena da. LABORAL Kutxa kreditu-kooperatiba da eta, beraz, bere izaerarekin bat dator enpresei aurrera egiten laguntzea. Infografia honetan ikus dezakezu zehatz-mehatz nola funtzionatzen duen gure entitateak eta nola banatzen dituen irabaziak.\nEta MONDRAGONeko kooperatibekin?\nLABORAL Kutxa MONDRAGON Korporazioari atxikitako kooperatiba autonomoetako bat da. Finantza-arloko kidea da eta, hain zuzen ere, kooperatibei finantzaketa eskuratzen laguntzeko helburuz jaio zen. MONDRAGONeko kooperatibak ezagutu nahi badituzu, hementxe duzu zerrenda osoa. Munduko industria-kooperatibarik handiena eta Espainiako hamar korporazio nagusietako bat da.\nZer enpresari lagundu die Gaztenpresak?\nDuela 20 urte sortu zenetik, 3.000 enpresari baino gehiagori lagundu die Fundazioak. Erraz esaten da! Kasu horietako bat ezagutu nahi baduzu, hainbat alorretako ekintzaileekin grabaturiko bideo sorta ikus dezakezu:\nSerafín Palazón Fotógrafo: Argazki-estudio baten bila ari zara Bizkaian? Serafín Palazónek urte batzuk daramatza lanean bere ekimenari, talentuari eta Gaztenpresaren laguntzari esker. Hark bere negozio-ideia zehazten nola lagundu genion kontatzen du.\nHontza Extreme: Egia esan, hainbeste urtetan era guztietako negozioak bultzatu ditugu, baita abentura-parke hau ere. Hango instalazioak eta zerbitzuak ezagutzeko bideo hau ikus dezakezu. Gaztenpresaren bidez finantzaketa lortzeko izandako esperientziaren berri izango duzu.\nFeel & Bike: Iruñean kokatutako spinning-aretoa da. Oso sistema berezia du bere bezeroak sasoian egon daitezen.\nErrotek: Galdarategi horren sustatzaileak inoren konturako langileak ziren beste enpresa batean. Enpresa ixtera zihoala jakin zutenean, haien enpresa propioa sortzen lagundu genien. Bideoan, batez ere, laguntza publikoak bilatzeko prozesua azaltzen dute.\nLos caprichos de Camile: Bilboko denda zoragarri honek arropa, dekorazioa, tresneria eta jostailuak saltzen ditu. Bideo honetan, negozioa finkatzen nola lagundu genien kontatzen dute jabeek.\nYouth Businees Spain Fundazioan urtebete daramagu laneanHasi ekiten: Nola sortu pertsona bakarreko sozietate mugatu bat?


Martxoak 31. Abiatu da 22. korrika!\njeudi, 31 mars 2022 19:52\n22. korrika txalo artean abiatu da Amurriotik, lehendabiziko metroak Amurrioko AEK-ko irakasleen eskuetan egin ditu lekukoak. Merezitako omenaldia 40 urtez euskara irakasten aritu direnentzat.\nHerrian hainbat kilometro egin ditu jende artean, Amurrioko herritarrek eta bertaratutakoek izugarrizko babesa adierazi diote KORRIKA-ri. Aiaraldean barrena jendetza ibili da korrika, Arespalditza, Menagarai eta Artziniega zeharkatu ditu. Artziniegako alde zaharrean ere giro ederra izan da. Ondoren, Araba atzean utzita Bizkairantz abiatu da. Enkarterrin egin ditu Bizkaiko lehendabiziko orduak, Balmaseda eta Zallan jendetza egon da KORRIKAren zain.\nHurrengo orduetan Arabara egingo du berriz jauzi, eta gauerdia baino lehen Bizkaira sartuko da, bigarrenez, Hego Uribetik, hain zuzen ere. Bertan emango ditu zenbait ordu eta Durangalderantz abiatuko da.\nHonakoa gaurko irudiez osatutako bideoa:\nHemen gaurko argazki bilduma:\nRead 1990 times Last modified on vendredi, 01 avril 2022 07:50\nMore in this category: Apirilak 1. Bizkaia, Gipuzkoa eta Araban elurpean! »


Done Jakue Bideko aterpetxeen herenak hobekuntzak egin ditu, zazpi ireki dira eta bik bakarrik itxi dute. | Consumer\nDone Jakue Bideko aterpetxeen herenak hobekuntzak egin ditu, zazpi ireki dira eta bik bakarrik itxi dute.\nIkerketa esklusiboa: Santiago bidea 2006\nDonejakue Bideko 29 etapak zeharkatzeak 960 euroko gastua dakar. Bide Frantseseko 155 aterpetxeek 7.553 ohe dituzte, 2005ean baino 76 gehiago.\nXacobeo 2010erako lau urte falta direnean, Done Jakue Bidea gorantz finkatzen da turismo-, kirol- eta erlijio-helmuga gisa. Zazpi aterpetxe berri ireki dira Bide Frantsesean (Orreagatik abiatzen dena), eta, horren ondorioz, etapa guztiek (Leon eta Villadangos del Páramo lotzen dituena) erromesentzako aterpetxe bat baino gehiago dute. Azken hilabeteetan, Bide Frantseseko 155 aterpetxeetatik 48k eraberritzeak egin dituzte. Nota negatibo bakarra da bi aterpetxek, biak nafarrak, itxi dutela: Villatuertakoa eta Iruñeko Erdi Arokoa, ilustratuenetako bat, baina ez da nahikoa urtero hiria zeharkatzen zuten milaka erromes hartzeko. CONSUMER eroski-ko teknikariek txosten bat egin dute 2006ko maiatzean ibilbide ezagunenaren (Bide Frantsesa) 29 etapei buruz, Aragoiko Bidearen (Somportetik ateratzen dena) sei etapei buruz, Bide Primitiboaren hamaika etapei buruz (Oviedon sortzen dena) eta Finisterren amaitzen diren hiru etapa epilogoei buruz. Ondorio guztiak eta ibilbideari buruzko informazio xehakatua eta erabilgarria osorik eta doan kontsulta daitezke Interneten.\nFrantziako Santiago bideak 7.553 ohe eskaintzen dizkie erromesei, 2005ean baino 76 gehiago. Coruñan du bizitoki-dentsitate handiena, kilometroko 18 oherekin (1.073 ohe 59 kilometrorako). Hala ere, Santiago de Compostelatik kanpo utziz gero, A Coruña probintzia pobreenetako bat da, kilometro bakoitzeko 7,4 oherekin. Leonek, batez beste, 11,5 ohe ditu kilometro bakoitzeko, eta plaza-dentsitate handiena duen bigarren probintzia da: 2.357 ohe 204 kilometroan. Ondoren, Lugon, batez beste 10 ohe daude kilometro bakoitzeko (1.000 ohe 100 kilometroan), eta Nafarroan 9 ohe daude kilometro bakoitzeko (1.355 ohe 150 kilometroan). Errioxak eta Palentziak 8,6 eta 8,1 ohe dituzte, hurrenez hurren (475 ohe Errioxako 55 kilometroetan, eta 520 ohe 64 palentinoetan). Burgosek, kilometro gehien dituen hirugarren probintziak (140), kilometro bakoitzeko ohe-dentsitate txikiena du, 6,4rekin.\nSantiago de Compostelako hiru aterpetxeetan 634 ohe egin ondoren, plaza gehien dituen Bideko hiria Astorga da, 354 ohe baititu. Izan ere, udako abiapuntu ezagunena da. Eskaintza gehien duen hirugarren hiria Lizarra da (200 ohe bi aterpetxeetan). Ondoren Leon (189 ohe hiru aterpetxetan), Burgos (130 ohe 3 aterpetxetan) eta Iruñea (124 ohe bi aterpetxetan) daude.\n2006an 155 aterpetxe zeuden Bide Frantsesean. Kopuru horrek 99 publiko batzen ditu (udalarenak, parrokiarenak edo Xuntarenak), eta 56 pribatu, oinarrizko bi irizpideri erantzun behar diotenak: erromesaren kredentziala eraman behar da gaua pasatzeko, eta prezioa eta zerbitzuak erromesaldiaren zentzura egokituta daude. Azken urteotako joera berretsiz, zazpi aterpetxe berrietatik seik ekimen pribatuari erantzuten diote, eta dagoeneko 55 aterpetxe pribatu daude Bide Frantsesean (guztien %36).\nHorrek ez du esan nahi udal edo parrokiako aterpetxeak ez bezalako aterpea eskaintzen dutenik, ezta garestiagoak direnik ere. Aterpetxe pribatu hauen arauek eta prezioak (6 euro batez beste) Bidearen izaera soila eta iluna errespetatzen dute. Izen bereko hiri alemaniarreko Jacobea elkarteak zuzentzen duen Iruñeko Padernborn Etxeaz gain, Errioxako Navarreteko aterpetxeak, Redecilla del Camino, Tosantos eta Atapuercako zumarrak (Burgos) eta Lugoko Sarriá de Lugo aterpetxeak ireki dira. Olmos (Burgos) da aurten ireki den eta publikoa den bakarra.\nAurten 48 aterpetxek nolabaiteko hobekuntza izan dute. Kopuru hori are merituagoa da kontuan hartzen badugu joan den ikasturtean ia aterpetxe guztiek izarak edo eskuoihalak izan zituztela, konketa lanak amaituta, ordutegia zabalduta, erromesarentzako arreta hobetuta edo Interneteko konexioa barne. Hain zuzen ere, teknologia berriak sartzen ari dira erromesen tradizioan. Duela lau urte, bi aterpetxek bakarrik zuten webgunea eta posta elektronikoa; orain, berriz, 14 dira web orria dutenak eta 28 dira posta elektronikoa dutenak.\nIkerketatik, frantsesa ez diren Santiagoko beste bide batzuen garapena nabarmentzen da. CONSUMER eroski-ko teknikari bat Bide Primitiboan ibili zen, Oviedo eta Santiago lotzen dituen bidean. Erromesak 324 ohe eskaintzen dituzten 15 aterpetxe aurkitu ditu, denak titulartasun publikokoak, Castrokoa izan ezik. 256 kilometroko ibilbidea da. Horietatik 214 Asturiasen daude, 143 kilometro asturiarreko 13 aterpetxeetan banatuta. Lugoko 112 kilometroek 110 ohe dituzte hiru aterpetxeetan.\nAterpetxeen prezioak ez du aldaketarik izan iazkoaren aldean, baina mantenu gastuak urtero igotzen dira. Gutxi gorabeherako kalkulu baten arabera, 2006an 960 euro inguru behar dira Orreagatik Santiagora doan ibilbidea egiteko (6 euro, batez beste, gau bakoitzeko, eta 24 mantenu egun bakoitzeko).\nZer eskaintzen du doan CONSUMER eroski-ren Santiago Bideko Gidak?\nBide Frantseseko, Aragoiko, Primitiboko eta Epilogoko etapa eta aterpetxe guztiak. Orografia, zer ikusi eta zer egin, informazio erabilgarria, erromesen iruzkinak eta monumentu deskribatu eta ilustratua.\n1.000 argazki baino gehiago.\nErromesek beren esperientziak trukatzeko foroa.\nOinez, bizikletaz edo zaldiz ibiltzeko aholkuak.\nAbiapuntuetara iristeko edo Santiagotik itzultzeko informazio erabilgarria.\nInfografiak eta kalkulagailuak.\nSantiago Bidearen historia.\nJoan Santiago Bidearen Gidara\naterpetxeak Bidea donejakue bide Frantziako bidea oheak


Antologia, Joan Salvat-Papasseit\nBizkar hezurra: suzko gezia\nBach-en fuga baten oroitzapena\nBiharamunaren min guztia\nEzer ez da zeken\nNahi dudan etxea\nOh, haren saihetsa arrosa eta zilar\nUtzi eginen dut hiria\nGaztea da eta eguzki bat bezalakoa\nEta fidaturik zuhaitzak\nHaragiak haragia dagi\nAtseginen dudan lanbidea\nOrain ez da egiten, baina nik eginen nuke oraino\nJoan Salvat-Papasseit-en obrak\nMenturaz Joan Salvat-Papasseit poetak (1894-1924) garaiz hiltzen diren zenbait poetaren patu ona izan du. Gazterik hil izanak beti kupituko gaitu, oinazturaren halabeharra deitoratzen dugula. Gazterik hil izanak ez du denborarik izan injustiziaren aurkako sukarra epeltzeko. Eritasun ederrenak eraman izan balu bezala jujatuko dugu beti. Hala oroituko gara Salvat-Papasseit-ez, autodidakta eta proletarioa izan ez balitz bezala, erromantikotasunezko lurrun batean.\nUrte askoan gurasokeria batek ezkutatu izan du poeta honen lana, barkamenezko irriño batekin irakurri izan ditu kritikak haren abanguardako poemak. Klasikotasunak hainbesteko garrantzia izan duen poesia katalanean nekez baloratzen ahal ziren objetiboki, haurren jostaketa ziren kaligramak... Baina nola izan zitekeen klasikoa, hitzaren esangura akademikoan, eskolan ozta irakurtzen ikasitako proletarioa, etxean katalana eta lantegian gaztelania egiten zuen erdi-anarkista, liburuak erosteko dirurik ezin bil zezakeen guraso gaztea? Halabeharrez da Salvat-Papasseit antiklasikoa, eta ez estetikazko hautapenez. Klasiko-uste askorena ez bezala, bere poesiaren indarrak egundaino iraun badu inguruan dauzkan elementu errealistak modu guztiz libre eta berrian lotu zituelako da. Abanguarda egiten zuela jakin gabe zen poeta, berez zetorkion freskotasun ingenuo eta baikor batean. Ez da harritzekoa beraz 1936-39 gerrate antifazistak arrabiztu izana Salvat-Papasseit, Catalunya euskor eta anarkistazalearen ikurra bilakatzen duela. Ia mende erdi geroago, 1977ko Diada dela eta, bere poema guztien lehen edizioa argitaratzen dute preso politiko katalanen aldeko batzordeek...\nBaina ordurako, poeta katalan gazteek, gerraondoko lehen belaunaldiak, 1960koa edo esan ohi denak, Salvat-Papasseit aldarrikatzen dute garai hartako poesia hotz, artifizial eta ofizialaren aurrean: derrotatu ez bentzutuen eredua da, ez da burgesa, baliabide errealistak erabiltzen ditu. Salvat-Papasseit masa-poeta bihurtzen da Nova Cançó mogimendu ezagunari esker.\nBaina, Joan Fuster zenak poetari buruz eginiko lan sakon batean argitzen duenez, gure poetaren abanguardatasuna axalekoa dugu. Hirikondoko eskolagabea, irakurle kaotikoa, beti ere «oihurik berrienean» egon beharra dauka kultura literariorik eza berdintzeko. Honek egun balio gutikoak bezala hartzen ditugun hainbat poema idatzarazi zion, baina hala ere euskaldunok ezin dugu bekaizgorik gabe irajurri trolleyak, busak eta garabiak hain era naturalean aurkezten dizkiguten poema abertzaleak...\nEskola urriko idazlea izaki, eta berak aitortzen zuenez irudimen apurrekoa, Salvat-Papasseitek ez zeukan zinezkotasuna eta bizinahia beste baliabide poetikorik. Eta horrela lortu zuen bere egunerokotasun gris, gose, eri, lainotsu, monotono hartarik edertasun handiko mundu bat eskaintzea. Hiria bere buila eta bere tramankuluekin ageri zaigu, alai, futuristen mekanismotik urrun. Etxea, etxeko trasteak, karrika, karritako gurdiak, dendariak, itsasontziak... plano bitxi eta ongi konposatuetan filmatzen duen dokumentalista bat ematen du, planoen arteko lotura libre eta elkartze ezustekoetan. Biluztasunean du oinarra poesia honek, errealitatearen alde desberdinen lotura magikoan, behatuz bezala egiten dela dirudien idazketan.\nMaitasun poemak izan dira ordea Salvat-Papasseiten poesia hilezkorra egin dutenak, edo hobe esan, maitasuna lantzeko duen era bereziak. Akademizismoaren eta topikoen gaitzetik ezjakintasunak begiratua, artean inor ausartu ez zen bezala kantatu zuen amodioa: haragitasuna laudatzen du, ez dauka erruaren edo bekatuaren demendren konplexurik, eta sentimenduen garbiak ez dio eragozten hitz zehatzak eta gordinak erabiltzea. Esan izan da Europako literaturan dasta litekeen poema erotikorik onenetakoa dela Arrosa Ezpainetan. Haragiaren berezko duintasunaren aldarria eta sexuaren garaitza ez dira behintzat maiz irakurtzen ahal ditugun gauzak geure inguruan.\nEgilearen sintaxia xumea eta bere erritmoa gorde nahi izan dut euskaratzerakoan, eta horregatik eraman dut poema askotan erlatiboa esaldiaren amaierara, ustez eta berezkoak duen sotiltasuna adieratzen dudan. Pompeu Fabra handiak katalaneraren ortografia eta hiztegia finkatu aurretik hil zen Salvat-Papasseit. Poeta herrikoi eta eskolatugabearen idazkera anarkikoari, beraz, hizkuntza batu gabekoak dauzkan gaitak gaineratzen zaizkio itzulpena egiterakoan. Hitz eta esamolde asko ez nituen zuzen ulertuko Montserrat Bayà-k ordu luzeak eta gutunketa ugaria oparitu izan ez balizkit. Euskarazko bertsioaren onenak hari eskertu behar dizkio irakurleak.


Pirinioak eta Ameskoa populazioa galtzen ari dira - Nafarroa - euskalerriairratia.eus\nPirinioak eta Ameskoa populazioa galtzen ari dira\nEuskalerria Irratia 2020-01-13 13:29\nZudaire herria, Ameskoan, (Argazkia: Miren Arizaleta)\nForu Gobernuak Montejurran, Zangozan eta erdialdean despopulazioa geldiarazteko neurriak iragarri ditu\nNafarroako Gobernuak "landa inguruneko despopulazio arriskua" onartu du, erkidego osoko batez besteko datuak kezkagarriak izatetik "urrun" dauden arren. Horregatik, lehentasunezko jarduerak iragarri ditu Montejurra, Zangoza, Erdialdeko Eremua, Pirinioak eta Prepirineo eskualdeetan.\nHala aurreratu dute astelehen honetan Bernardo Ziriza Lurralde Kohesio kontseilariak, Jesus Mari Rodriguez Toki Administrazio eta Despopulazio zuzendari nagusiak eta Luis Campos Errealitate Sozialaren Behatokiko zuzendari nagusiak, "Nafarroako lurralde desberdintasunen diagnostikoa: erronkak eta proposamenak" agiria aurkeztu dutelarik.\nZirizaren esanetan, "oro har, Nafarroan biztanle kopuruak gora egiten badu ere eta despopulazio arazo larri bati buruz hitz egiterik ez dugun arren, badaude eremu ahulagoak non dagoeneko populazioaren atzerakada antzeman den".\nHauek Pirinioak eta Ameskoak izango lirateke, hauek ere zahartze maila handiagoa eta dentsitate txikiagoa erakusten dutelarik Zangoza eta Ega-Montejurrarekin batera.\nKonponbideei heltzeko, Gobernua dagoeneko lanean ari da despopulazioaren aurkako Sailarteko Batzordearen esparruan, eta jarduera zehatzak definituko dituen estrategia batean.


21 dokumental lehiatuko dira Punto de Vista jaialdiko Sail Ofizialean • ZUZEU\n21 dokumental lehiatuko dira Punto de Vista jaialdiko Sail Ofizialean –\nAnder Makazagak Iruñeko ikus-entzunezkoen jaialdiaz idatzi du Zinea.eus atarian.\nZinema Dokumentalaren Nazioarteko Punto de Vista jaialdiaren XII. edizioko Sail Ofizialean 21 dokumentalek hartuko dute parte. Antolatzaileen esanetan, aitzindarien lanez eta bilaketa-prozesuz jositako ekitaldia izango da. Estreinakoz, Nafarroako zinegileek zuzendutako bi ekoizpen lehiatuko dira atal nagusian, eta gizarte ezinegonei buruzko istorioak nabarmenduko dira.\nMartxoaren 5etik 10era egingo dute Baluarten 2018ko Punto de Vista jaialdia, eta kalitate estetiko handiko 21 dokumental berritzaile lehiatuko dira Sail Ofizialean. Gai eta forma anitzeko lanak izango dira, kontatzearekin konformatu beharrean, nolakotasunaz eztabaidatuko duten eta ikuspuntu berri bat bilatuko duten dokumentalak. Errealitateari, aro garaikideari eta poesiari atxikitako pelikulaz osatutako saila prestatu dute antolatzaileek, eta hamaika herrialdetatik heldutako ekoizpenek hartuko dute parte: India, AEB, Erresuma Batua, Txile, Kanada, Frantzia, Italia, Alemania, Libano, Qatar, Letonia, Portugal, eta baita Euskal Herria ere. Nafarroatik, hain justu, Marina Lameiroren Young and Beautiful lana eta Maddi Barberrek beste hainbat zinegilerekin elkarlanean osatutako Yours Truly nazioarteko ekoizpena ikusi ahal izango dira.\nAurtengo edizioko Sail Ofizialean lehiatzeko, orotara, 867 lan aurkeztu dituzte, eta apiriletik zuzendari artistiko karguan diharduen Garbiñe Ortegak, Nuria Cubasek, Matías Piñeirok, María Palacios Cruzek eta Aitor Gametxok osatutako hautaketa batzordeak 21 dokumental aukeratu ditu lehia nagusirako.\nJaialdiaren epaimahaia, halaber, Rebecca Barin zinegile, komisario eta irakasle estatubatuarrak; Fran Gayo zinema-jaialdietako programatzaileak; Paolo Moretti La Roche-sur-Yon zinema jaialdiko eta Le Concorde zinemako zuzendariak; eta Nicolas Pereda zinegile mexikarrak osatuko dute.\nPunto de Vista jaialdiako Sail Ofizialean lehiatuko diren filmak:\n26 Rue Saint-Fargeau (Margaux Guillemard. Frantzia)\nBaronesa (Juliana Antunes. Brasil)\nBeyon the One (Anna Marziano. Frantzia, Italia eta Alemania)\nConfiguration in Black and White (Helga Fanderl. Alemania)\nElectro-Pythagoras (Luke Fowler. Erresuma Batua eta Kanada)\nElohim, Or Divine Beings, The Energy Of Light As Creation (Nathaniel Dorsky. AEB)\nEvents In A Cloud Chamber (Ashim Ahluwalia. India)\nFlores (Jorge Jácome. Potugal)\nFluid Frontiers (Ephraim Asili. Kanada eta AEB)\nHello Horse! (Laila Pakalni?a. Letonia)\nI Used to Sleep on the Rooftop (Angie Obeid. Libano eta Qatar)\nIl Monte Delle Formiche (Riccardo Palladino. Italia)\nIndefinite Pitch (James N. AEB)\nO Peixe (Jonathas de Andrade. Brasil)\nOptimism (Deborah Stratman. AEB eta Kanada)\nThe Blue Devils (Charlotte Bayer-Broc. Frantzia)\nThe Washing Society (Lizzie Olesker eta Lynne Sachs. AEB)\nVivian’s Garden (Rosalind Nashashibi. Erresuma Batua)\nYoung And Beautiful (Marina Lameiro. Espainia)\nYours Truly (Maddi Barber, Charlotte Hoskins eta Christopher Murray. Espainia, Erresuma Batua, AEB eta Txile)\nInformazio gehiagorako, sartu Punto de Vista jaialdiaren webgunean.\ndokumentalak, ikus-entzunezkoak, Iruñea, Zinemaldia\nEGA euskaltegietan atera ahalko da. EGA "oparitu" edo "erosteko" modua?


Ondo zahartzea, neurri batean, pertsona bakoitzaren jarreraren araberakoa da. Zahartzea ez da zaharra izatea bezalakoa, bizitza tristeziaz eta samintasunez ikustean datzan espirituaren egoera. Pertsona bat 60 urterekin zahar senti daiteke eta 80 urterekin gazte. Mezu honekin hasten da "Ondo zahartzeko zortea. Bizitzaren osotasuna", Marie de Hennezel psikologo eta psikoterapeutaren lana.\n2050ean, haur bakoitzeko 60 urtetik gorako hiru pertsona egongo dira, Osasunaren Mundu Erakundearen arabera. "Seniors"-en kopuruak, Hennezel-ek helduei deitzen dien bezala, gorantz jarraitzen du etengabe. Gizarte batzuetan zahartzarorako eta hondamen fisikorako beldurra kutsatu egiten da eta zaharrak zama gisa hartzen dira; beste batzuetan, berriz, benetako altxortzat hartzen dira. Horixe gertatzen da Okinawa uharte japoniarrean, ehunka urteko biztanle asko baititu.\nOkinawako zaharren bizitza luzea, OMEk bizitza-luzeraren eskualde izendatu zuena, ez da genetikaren bidez bakarrik azaltzen; izan ere, egiaztatu da uharteko biztanleak uzten dituztenean bizi-itxaropena jaitsi egiten dela. Hennezel-ek azaltzen duenez, klima onak eta elikadura-ohitura osasuntsuek ere ez dute justifikatzen, gutxi eta motel jateagatik, elikagai osasungarriak jateagatik, hala nola arraina, soja, arroza edo iodoa eta kaltzioa duten algak, eta pastelak eta gozokiak saihestea.\nOngizate psikologikoa, bizitzako etapa honetan zoriontsu izatea, funtsezkoa da ondo zahartzeko eta denbora gehiago bizitzekoJaponiar horien bizitza miresgarria haien ongizate psikologikoari ere zor zaio. Sozialki aktiboak diren adinekoak dira, arazoen aurrean baikorrak, eta zoriontsu sentitzen dira zaharrak direlako, gizartearentzat zama edo zama direla sentitu gabe. "Gure bihotzaren beroak gure gorputzari oxidatzea eragozten dio", diote. Mezuak argia dirudi: bizitza ez dute genetikak eta ohitura osasungarriek bakarrik baldintzatzen. Ongizate psikologikoa, bizitzako etapa honetan zoriontsu izatea, funtsezkoa da ondo zahartzeko eta denbora gehiago bizitzeko.\nZahartzea ez da debacle bat\n"Zahartzea ez da debacle bat, ezta urrezko aro bat ere. Besteak bezain etapa aberats eta duina da, bizitzeko grina pizten duena, alaitasunez eta zailtasunez betea. Arazoak sortzen ditu, noski, maila guztietan: ekonomikoak, sozialak, psikologikoak", baina errealitate horren aurka, Hennezelek errealismo positiboaren alde egiten du, hau da, arazo horiei aurrez aurre begiratu eta aurrea hartzen jakitea. Psikoterapeuta honek dioenez, zahartzea "arte kontraesankorra da: alde batetik, hondoratzea da, eta bestetik, progresioa".\nHondoratze bat da, duelu ugari eragiten baititu: bizi-energia galtzea, galdutako gazteria, bizi-itxaropena, osasuna (auto-pilaketak agertzen dira), hil egiten diren adin bereko familiakoak eta lagunak, lana eta arrakasta profesionala, autonomia pertsonala, independentzia ekonomikoa.\nHala ere, kasurik okerrenean, Hennezel-ek dio barne-hazkunde handia izan daitekeela eta bizitza beste era batera dastatzen ikas daitekeela, zahartzea ere esperientzia, jakinduria, barne-hazkuntza eta hazkunde espirituala irabaztea baita. Zahartzaroan, helburua ez da kanpoko arrakasta eta azterketa bilatzea, baizik eta barnetik heltzean lortzen da gogobetetasuna.\n"Gazteriari uko egin eta heriotza onartu bitartean, garai batean, zoriontsu eta libre sentitzen gara. Denbora hori da ezagutzen ez genituen gure alderdiak ezagutzeko, ikusteko, sentitzeko eta beste era batera maitatzeko aukera", azaldu du Hennezelek.\nJoan hurrengo orrira: Ongi zahartzeko gako psikologikoak »


Arratiako Jota | Gaztedi Dantzari Taldea\nHome / Danza / Bizkaia / Arratiako Jota\nXVIII. Mendeaz geroztik, erromerietan dantzatutako dantzen artean bik garrantzia handia eskuratu dute, jota eta porrusalda ezin direlarik inongo erromeriatan falta.\nXX. mende hasieran, dantza hauek erromerietan zuzenean ikasten ziren, ondoren dantza taldeek findu eta aldatu zituztela euren ikuskizunetan sartzeko.\nJota estilo hau Galdakaoko Andra Mari dantza taldeak aztertu eta bildu zuen, Arratiako nagusienen testigantzetatik batu dituen jota eta porrusaldako pausuak, hauek Arratiako eskualdean dantzatutakoak dira. Arratiako jota izenez bi dantza saioren batura daukagu: jota eta porrusalda; hauek XX. mende hasierako estiloa mantentzen dute.\nGaztedik Portugaleteko Elai-Alai dantza taldearen eskutik bereganatu duen dantza da hau. Dantza hau lehen aldiz Trapagako Itxaropena ikastolan kaleratu zen 1993eko ekainaren 19an, bertako ikas-bidaia burutzeko dirua biltzeko egin zen jaialdi baten barruan.\nEz da jota eta porrusaldaren jatorria zehaztasunez ezagutzen. Aditu gehienen ustetan dantza biak ziur aski herrialde arabiarretatik datoz, dantza hauetan besoek hartzen duten garrantzi handiak bideratuta agian, eta euren eragina lehendabizi Hegoaldetik, gero Mendebalderantz eta ondoren Iparralderantz Penintsulako muturrera iritsi eta Ekialdera jo arte zabaldu zela. Iztuetaren esanak kontuan hartuta, XVIII. mendean dantza hauek ez ziren oso gustukoak, dantza berantiarrak eta herrikoiegiak edota kategoria gutxikoak izateagatik. Beraz, jota eta porrusalda ez ziren ziurrenik euskal lurraldean XVI. edo XVII. mendera arte sartu.\nDantza hauen lehen testigantza idatziak XIX. mendearen lehen herenean aurkitzen ditugu, jotari dagozkion musikak baitzebiltzan Euskal Herrian. Autore batzuen aburuz, dantza hauek ez ziren Euskal Herrian sartu XVI edo XVII.era arte, beti ere, hauen jatorria Bizkaian kokatzen delarik XVII. eta XVIII. menderako, ondoren XIX. mendean Mendebalderanzko bidea hartu zuten dantzek, Gipuzkoarjota de arratiaantz alegia.\nHortaz, dantza hauen euskal jatorria Bizkaian XVII. eta XVIII. mendeetan koka dezakegu gutxi gora behera, eta garai horretatik aurrera Ekialdera, Gipuzkoara eta Iparraldera alegia hedatu ziren, hara XIX. mendea aurreratu samar zegoela heldu zelarik.\nDantza honen jatorriari buruz teoria ugari badaude ere, ziurta daiteke dantza hau nahiko berandu sartu izan zela dantzen corpusean, tradiziodun beste dantza batzuekin alderatuz. Dantza honen bereganatzea nahiko berria den arren, oso harrera ona eta arrakastatsua izan da.\nBai jota bajota de arratiai porrusalda gizartearen dantza mistoak dira, hots, neska eta mutilen artean dantzatutakoak. Hauek erritualen bukaeran zein edozein egunetan dantzatu izan dira, modu askean. Dantza herrikoiak dira, gehienetan koplez lagunduta agertzen direnak.\nKoreografiari dagokionez, Arratiako jotaren kasu honetan, bikoteka dantzatzen da neska eta mutilak aurrez aurre dantzatzen dutelarik. Erromerietarako dantzak dira, bikoteak plazan zehar banatzen direlarik.\nEgun, dantza pausuak nahiko definituak badaude ere,antzina erromerietan dantzatutako pausuak oso bestelakoak izango ziren, pausujota de arratia diferenteak dantzatuko zituen bikote bakoitzak, bakoitzaren ikas-gaitasunaren araberakoa zelarik.\nKopla deituriko atal abestua, baltseoa edo lotua, loturikdantzatzen zen, honek elizan protestak altxatu zituen, J. A. Primo de Riveraren garaian zati hau debekatua geratuz; ondorioz, “soinutxikerra” edo trikitixa “infernuko hauspoa” izena eman zitzaion.\nJanzkerarekin, musikarekin gertatzen den bezala, erromeriako dantza izanik, janzkera mota ezberdinak erabil daitezke.Gaztedik erabiltzen dituen jantziak 1900 urte inguruan Bizkaian erabiltzen zirenak dira, Bilboko Etnografi Museoko jantzien sailaren laguntzaz lortutako argazki eta grabatuetan oinarrituta.\nLaburpena Xemeingo elizbarrutia Bizkaiko Ipar-ekialdean kokatzen da eta garai baten udaletxe...


Automobilen matrikulazioak % 23,9 jaitsi dira EAEn 2020an\nLurraldeka, Bizkaian % 22,6 jaitsi dira matrikulatutako autoak, Araban % 22,4 eta Gipuzkoan % 26,6.\nKontzesionario bateko ibilgailuak. EITBko bideo batetik ateratako irudia.\nEAEn % 23,9 jaitsi da turismoen eta lur orotako ibilgailuen matrikulazioen kopurua, aurreko ekitaldiarekin alderatuta. Guztira 30.261 ibilgailu saldu ziren, aurreko urtean baino gutxiago (39.763), ekoizleen (Anfac), kontzesionarioen (Faconauto) eta saltzaileen (Ganvam) datuen arabera.\nLurraldeka, Bizkaian % 22,6 jaitsi dira matrikulatutako autoak, 2019an 20.267 izatetik 2020an 15.685 izatera igaro baitira. Araban jaitsiera txikiagoa izan da, % 22,4koa, 5.090 salerosketa izan baitziren, 2019ko 6.566 salerosketen aldean. Gipuzkoan, 12.930 matrikulazio izan ziren 2019an, eta 2020an, berriz, 9.486.\nJoan den abenduan 3.484 ibilgailu matrikulatu ziren EAEn; iaz, berriz, 3.359. Hortaz, 2020an % 3,6 gehiago saldu dira.\nLurraldeka, 2020ko azken hilabetean matrikulazioak % 1,65 igo ziren Araban (2019an 605 ibilgailu berri, eta abenduan, berriz, 615), Gipuzkoan 1.089 matrikulazio zenbatu ziren (% 0,65 gehiago), eta Bizkaian, berriz, % 6,34 gehiago (1.778 salmenta).


Getxo - Oinarrizko zerbitzuak - Udal Hilerria - Udal Hilerria\nGetxoko Udalak udal hilerria kudeatzen du.\nKarmengo Andre Mariaren hilerria\nGetxoko Karmengo Andre Mariaren Hilerria udal-titulartasuneko zerbitzu publikoko ondasun bat da, eta Getxoko Udalari dagokio haren zuzendaritza, gobernua eta administrazioa, zeinak Erregelamendu honetan eta aplikatzekoak diren xedapen estatletan eta autonomikoetan ezarritako arauen arabera baliatzen baititu bere botereak.\nUdal-hilerriak herri-jabarikoak dira, eta, beraz, hileta-eskubidea emakidaren xede diren lurperatze-unitateen aldi baterako erabilera pribatibora mugatzen da, unitate horiek Udalaren titulartasunekoak izanik, eta hilotz-hondarrak eta hilotzen osasun-araudi apikagarrian zehaztutako giza hondakinak hilobiratzeko emandakotzat jotzen da, beste destinorik eman gabe.\n- Hilerriaren araudia:\nFidel Iturria udal arkitektoak egin du hilerriaren konposizio gehiena espazioan, Basagoiti Arteta familiari dagokion hilerriko kapera berezienarekin batera.\nBere kokapen ikusgarriak kostaldean “itsas hilerrien” tipologian sartzen da.\nPuedes descubrir cómo se diseñó el cementerio, conocer a los antepasados de algunas familias más influyentes de Getxo e impregnarte del halo espiritual que rodea a las construcciones fúnebres a través de la ruta autoguiada Fidel Iturria – Necroturismo en Getxo.\nTelefonoa: 94 460 22 96\nAstelehenetik ostiralera 08.00etatik 18.00etara\nAsteburuetan eta jai egunetan 09:00etatik 18:00etara\nAbenduak 25 eta Urtarrilak 1 08.00etatik 13.00etara\nSantu Guztien egunean eta bezperan 08.00etatik 20.00etara


ESTREINALDIAK Uztailak 21: Dunkerque, Kontrolik gabeko gaua, Zazpi desio, Mara eta Suaren jauna,... — Zinema Uneak\nESTREINALDIAK Uztailak 21: Dunkerque, Kontrolik gabeko gaua, Zazpi desio, Mara eta Suaren jauna,... ESTREINALDIAK Uztailak 21: Dunkerque, Kontrolik gabeko gaua, Zazpi desio, Mara eta Suaren jauna,... http://www.zinemauneak.eus/albisteak/estreinaldiak-uztailak-21 http://www.zinemauneak.eus/albisteak/estreinaldiak-uztailak-21/@@images/image\nZinema Uneak - 2017-07-20T21:25:48+02:00\n1940an, II. Mundu Gerraren hasieran, Alemaniako gudarosteak eta Belgikan zeuden aliatuen soldaduek Dunkerquen topo egin zuten. 300.000 soldadu aliatu Britania Handira ebakuatu behar izan ziren Nazien garaipena zela eta. Mota ezberdineko ontziak soldaduak laguntzen saiatu ziren, baina Alemaniak ez zuen batere erraz jarri.\nUrteko filmik onena ez dago besterik esaterik. Christopher Nolan zuzendariak zinema belikoaren generora iraultza ekarri du. Teknikoki, atal guztietan, bikaina. Kontaketaren denbora bikain landuz, Britaniar gudarosteak jasandako porrotik handienaren kronika hau bikaina da lehen segundutik amaierara arte.\nJess, Alice, Frankie eta Blair unibertsitatean lagun egindako lau emakume dira. Hamar urte pasa ondoren, laurak Miamin berriro batuko dira Jessen ezkondu aurreko agurra ospatzeko. Beraiekin batera Pippa egongo da, Jessen lagun australiarra. Miamiko hondartza aurrean lortu duten etxe ikusgarrian, beren bizitzako astebururik eroena pasatzea espero dute. Baina dena hankaz gora jarriko da stripper bati deitu eta ezuste batean hiltzen denean. Orain gorpuarekin zer egin erabaki beharko dute.\nScarlett Johansson, Jillian Bell, Zoë Kravitz, Ilana Glazer eta Kate McKinnon komedia ero eta dibertigarri batean. Biharamuna Las Vegasen ekoizpena ekarriko digu burura hasieran, baina lan propio bat dela argi utziko du azkar azkar. Topiko asko baino ondo erabiliak, ondo pasatzeko aukera ona.\nClare Shannon 17 urteko gazte bat da. Meredith eta June, bere lagunekin, institutua infernu bat balitz bezala bizi du. Aitak jabearen desio guztiak beteko dituela inskripzioa duen musika-kaxa bat oparitzerakoan, galtzeko ezer ez duela uste izango du. Clairek lehen desio bat eskatu eta beteko da. Egia ote al da kaxa misteriotsu horren inskripzioa?\n"Kontuz ibili deseatzen duzunarekin" lemapean ohiko beldurrezko film batekin topo egiten dugu. Desioen alde ilunaren inguruko istorio bat, non ezer ez da dirudiena. Beldurrezko zinemaren zaleen gozamenerako.\nMara eskolan arazoak dituen gazte bat da. Bere ama ezkongabea esoterismoan murgiltzen hasiko da. Mararen, aldiz, helburu bakarra neska gazte arrunt bat izatea da, hala ere laster jakingo du helburu hori ezingo duela bete jainko, heroi eta munstro zaharrekin amesten hasten denean. Antzinako mitologia irakasle baten laguntzarekin "Jainkoen gainbehera" heltzear dagoela eta mundua salbatu dezakeen pertsona bera dela iragarriko du.\nAlemaniatik heltzen da gazteei zuzendutako abentura film hau. Helburu didaktiko argia duen lan honen zuzendaria Tommy Krappweis da, Mararen liburuen idazlea ere. Ez du Hollywoodeko lanen zirrara, baina entretenigarria da.\nAste honetan gainera Indiako azken erregeordea eta 47 metrora lanak ere estreinatzen dira. Beste estreinaldi hauen inguruko informazioa hemen aurkitu dezakezue: fitxak, trailerrak euskaraz, argazkiak,... Ondo pasa!\nIndiako azken erregeordea\nDunkerqueko bataila bere behin betiko trailerra aurkeztu du\nDunkerque filmaren behin betiko kartela zabaldu dute\netiketak: Estreinaldiak Uztailak 21 Dunkerque Kontrolik gabeko gaua Indiako azken erregeordea Mara eta Suaren jauna 47 metrora Zazpi desio


Villeroy (Somme) - Wikipedia, entziklopedia askea.\nVilleroy Frantziako udalerria da, Somme departamenduan dagoena, Frantzia Garaia eskualdean. 2013an 215 biztanle zituen.\n49°56′23″N 1°43′25″E / 49.9397°N 1.7236°E / 49.9397; 1.723649°56′23″N 1°43′25″E / 49.9397°N 1.7236°E / 49.9397; 1.7236\nCerisy-Buleux, Foucaucourt-Hors-Nesle, Mouflières, Oisemont, Ramburelles eta Rambures\n87 (%46.8) 103 (%55.4)\n2007an Villeroy udalerrian erroldatutako biztanleak 215 ziren. Familiak 77 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren, 33 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 87 etxebizitza zeuden, 80 familiaren etxebizitza nagusia ziren, 2 bigarren erresidentzia ziren eta 6 hutsik zeuden. Etxebizitza guzti hauek 87etxeak ziren. 80 etxebizitza nagusietatik 69 bere jabearen bizilekua ziren, 10 alokairuan okupaturik zeuden eta 1 doan lagata zegoen; 1ek bi gela zituen, 29 etxek hiru zituzten, 30 etxek lau zituzten eta 21 etxek bost zituzten. 71 etxek euren parking plaza propioa zuten azpian. 32 etxetan ibilgailu bat zegoen eta 34 etxetan bat baino gehiago zituzten.\nVilleroy udalerriko biztanleria-piramidea 2009an .\n2007an lan egiteko adina zuten pertsonak 150 ziren, horien artean 98 aktiboak ziren eta 52 inaktiboak ziren. 98 pertsona aktiboetatik 95 lanean zeuden (55 gizon eta 40 emakume) eta 3 langabezian zeuden (2 gizon eta 1 emakume). 52 pertsona inaktiboetatik 24 erretiraturik zeuden, 13 ikasten zeuden eta 15 "bestelako inaktibo" gisa sailkaturik zeuden.\n2009an Villeroy udalerrian 80 unitate fiskal zeuden, 213,5 pertsonek osaturik. Pertsona bakoitzeko diru-sarrera fiskalaren mediana urteko 17.219 euro zen.\n2000. urtean Villeroy udalerrian 17 nekazaritza-ustiategi zeuden, 810 hektarea erabiltzen.\nRambures (1,7 km)\nFoucaucourt-Hors-Nesle (2,7 km)\nRamburelles (3,2 km)\nOisemont (3,3 km)\nLignières (3,5 km)\nAumâtre (3,8 km)\nMultimedia: Villeroy (Somme)\nAzken aldaketa 19 abuztua 2021(e)an, 03:16(e)tan\nOrriaren azken aldaketa: 19 abuztua 2021, 03:16.


Guri buruz | Non gauden | Zerbitzuak | Informazio eskaera | Bilaketak nola egin\n4. Bertsoaren zailtasuna\nEGAÑA, Andoni; GARZIA, Joxerra; SARASUA, Jon. Bat-bateko bertsolaritza: gakoak eta azterbideak (2001) (eu)\nXabier Amurizak bi puntutan honela laburbiltzen du bertsolaritza:\nEra berean, Joxerra Garzia, Andoni Egaña eta Jon Sarasuaren Bat-bateko bertsolaritza liburuan, kantatuz, errimatuz eta neurtuz burutzen den berbaldi bat bezala definitzen da. Doinua, errima eta neurria bertsoaren alderdi teknikoak baino ez dira, hala ere. "Bertsoari kalitate maila bere arrazoibidearen indarrak edo bere balio poetiko-erretorikoek emango diote".\nBaina, hel diezaiogun oraingoz alde teknikoari.\nBertsolaria, oraingoz ezagutzen ditugun munduko inprobisatzaile gehienak ez bezala, musika-tresnaren laguntzarik gabe aritzen da bertsotan. Juanito Dorronsorok, orain artean arlo honetan lan gehien egin duen ikertzaileak, 3.040 doinu ikertu eta sailkatu ditu.\nJatorriaren arabera, Bertso Doinuak hiru kategoriatan sailkatzen dira:\nUsadiozko doinu herrikoiak: gehiengo handia\nPropio osatutako doinuak\nMusika-tresnen laguntzarik gabe kantatzeko, bertsolariak ahots sendo eta belarri ona behar duela izan pentsa daiteke, baina Joxerra Garzia, Andoni Egaña eta Jon Sarasua adituen esanean "komunikazioaren arrakasta edo porrota ez dago bertsolariaren ahotsaren kalitatearen baitan, aukeraturiko doinuaren eta hura kantatzeko moduaren egokitasunean baizik".\nBertsoa puntutan zatitzen da eta puntu bakoitzak, neurriaren arabera, silaba-kopuru jakin bat izango du. Bat-bateko bertsolaritza liburuan aitortzen denez, "bertsolariak, bat-batean ari delarik, ez du sekula silaba-kopurua zenbatzen. Hori bai, doinuak eta errimak laxotasun handiagoa izan dezaketen bezala, neurrian ez dago erdibiderik. Ongi neurtuko dugu edo gaizki".\nBestelako zenbait egitura\nAurretiaz aipatutako neurriak dira plazaz plazako jardunean maizen erabiltzen diren neurriak. Hala ere, badira beste neurri batzuk, koplak, tradizio handia dutenak eta oso erabiliak direnak eskerako eta errondarako.\nTradizio handiko neurri horien alboan badira egitura berriagoak ere. Bat-bateko bertsolaritza oso ongi azaltzen da neurri horiek nola eta zergatik sortuak izan diren. «Askotan bertsolariek beraiek sortuak dira, txapelketetarako gehienean. Zailtasun teknikoaren gailurra topatu nahi izan da horrelakoetan. Bertso luzeagoa, errima gehiago... arrisku handiagoa estropozo egiteko, baina arrakasta nabarmena bidea ongi burutuz gero. Baina ez da hori egitura berri hauen sorkuntzaren arrazoi bakarra. Egungo bertsolaritza modernoaren ezaugarrietako bat da, testu luzeagoaren beharra. Bertsolariak bere originaltasuna azaltzeko, bere arrazoi-bidearen konplexutasuna kokatzeko, gaiarekiko distantzia hartzeko... lekua behar du testuan».\nArestian aipatutako neurriek errima-talde bakarra erabiltzen dute, baina badaude errima-talde biz osatutako neurriak ere. Honakoa da adibideetako bat:\nBat-bateko bertsolaritza liburuan aipatzen denez, "askorentzat errimak osatzen du bertsoaren alderdi teknikoen ardatza. Errimatuz ari bagara (nahiz errima guztiz aberatsa ez izan), bertsotan ari gara".\nErrima beti da sail berekoa, baina errima pobre eta aberatsak bereizten dira. Burua eta ordua hitzek errima pobrea osatzen dute eta, aldiz, elizan eta gerizan hitzek errima aberatsa, (an) atzizkian errima-kide izatez gain, aurreko kontsonantean (z) eta honen aurreko bokalean (i) eta hasierakoan (e) ere bat egiten dutelako.\nBaina errima eta neurria bertsolariarentzat arau edo muga diren arren, laguntza-bide ere izan daitezkeela esaten da Bat-bateko bertsolaritza liburuan. Izan ere, "bertsolariak ez du sekula nahi duen huraxe esaten. Esaten du, neurri batzuen barruan eta buruan bildu dituen errima-hitzekin une jakin batean esateko gai dena. Ez da bertsolaririk nahi duena esan eta gainra neurtu eta errimatu egingo duenik. Badira bertsolariak aldiz, neurtu eta arrimatzeaz gain, argitasun une batzuetan esan nahi luketenera asko hurbilduko direnak".\nSalbuespenak salbuespen, bertso batean errima talde berekoa da eta beti kontsonantea. Bertsolariarentzat zailtasunik handiena errima-hitz multzo egokia bilatzean datza. Bertso berean errima-hitza errepikatuz gero, bertsolariak poto egin duela esaten da. Potoa da, bai epai-mahaiak eta baita publikoak ere, gehien "zigortzen" duten akatsa.\nNeurriak ez du barkatzen, baina bertsolaria ohitua dago 10, 8, 7, 6, 5 silabatan pentsatzen.\nSalbuespenak salbuespen, bertso batean errima talde berekoa da eta beti kontsonantea. Bertsolariarentzat zailtasunik handiena errima-hitz multzo egokia bilatzean datza. Bertso berean errima-hitza errepikatuz gero, bertsolariak poto egin duela esaten da. Potoa da, bai epai-mahaiak eta baita publikoak ere, gehien “zigortzen” duten akatsa.


maiatza 2019 - ARGIAren barrenak\n[Miren Osa Galdona] Elixabete Garmendiari orri honetan egin nion elkarrizketan aipatu zuen euskal prentsak ez duela gainditu Ramon Saizarbitoriak eta Koldo Izagirrek kazetaritza eta literatura batzeko izan zuten maisutasuna 70eko hamarkada bukaeran, Baietz astea gaizki bukatu sailean. Inork gainditu duen ala ez baloratzen ez da hasi, “euskal munduan pasa dituen garairik onenak” izan zirela esateko baliatu du Saizarbitoriak telefonoz egin dugun elkarrizketa. “Gaiztakeria gehiago egiten...\nAstean asteko historia: 1957ko urriaren 10a\n[Koldo Izagirre] Hegalik gabeko aingerua hegan, Kristo gurutziltzatua, dantzari bat… Ez diogu lehen ikusian antzik emanen proposatzen zaigunari. Arte moderno hark hastio zituen errealitatearen kopia zehatzak. Esadazu, hegalak behar lituzke aingeruak hegan egiteko? Ez deritzazu interpretazio lurkoi samarra zeruko biztanle bat irudikatzeko? Aingeruak, segur ere, ez du hegan egin beharrik izanen harat-hunatean ibiltzeko. Edo Kristo edo dantzaria. Zergatik ez Kristo dantzari? Papiroflexian egina...\nIñaki Sanz-Azkue, bertako espezieen dibulgatzailea\n[Itsaso Zubiria Etxeberria] Iñaki Sanz-Azkue Argiako kolaboratzailea zoriontzeko tartea hartu dugu ale honetan, zientzia-kazetaritzaren arloko CAF-Elhuyar Saria irabazi berri baitu, zergatik eta ARGIAren Sagarrondotik aldizkarian plazaratutako Hegaztiak, erleak, zomorroak… Sagastien zaindari txikiak erreportajeagatik. Esaldi batean laburtu dit egindako lana: “Sagastietan geroz eta bioaniztasun handiagoa izan, orduan eta hegazti eta zomorro aberastasun handiagoa izango du eremuak;...\n[Itsaso Zubiria] Bidasoaz bestalde marea gora dator. Ziburuko I. Euskal Liburu eta Disko Azoka antolatu dute Baltsan Elkarteak eta ARGIAk, eta helburua garbia da: eskualdean euskaraz bizi nahia sustatu eta indartzea, ARGIAren 100 urteak profitatuz proiektu komunikatiboa inguru horretan ezagutaraztea, eta bide batez, aspaldian buruan zuten elkarlana abiaraztea. Ez ahaztu data, ekainaren 1a, larunbatarekin. “Nola azalduko diot irakurleari zer aurkituko duen Ziburuko plazan ekainaren...\nMaiatzaren 10ean egin zuen ASLE elkarteak (EAEko Lan Sozietate eta Partaidetuak) bere 37. Batzar Nagusia Bilbon. Ohi duenez, bertako kide 25 urte bete dituzten enpresei oroigarria eman zien, elkarlana irudikatzen duen trainerua. Zazpi enpresak jaso zuten ikur hau: Mariaka kutxila eta disko industrialak; Igarle software enpresa; Osoak zirkuitu elektrikoak; Torniplasa finkatze piezak; Acelec instalazio elektrikoak; Grindel engranajeak eta Argia. 1982an sortu zen ASLE 53 enpresa...\n[Koldo Izagirre] Ilunabar oro bezala belardietan lasterka Aitor Ardura, inon ez bezalako berdeak baitira inguru hauek orain. Bizitasun bejetal honek garuna formateatzen dio. Horregatik ari da lider bat bihurtzen bere alderdi politikoaren barruan. Beti bezala, neuronen higienea eginez herriaren etorkizuna hausnarturik, Basilikaren aurrean azaldu da. Zeinen obra ederra! Ateak zabaldu zaizkio, biokonputadoreek kudeatzen dute Basilika. Bazekien. Atzo ez zegoen garraio zinta bat ikusi du. Gainean...\nEz zen ez lehen zuzendaria, ezta lehen emakumezko kazetaria izan ARGIAren 100 urteko ibilbidean. Bada, mugarri eta une historiko zehatzean norabidea markatu zuen hiru emakume argi horietako bat da: Elixabete Garmendia Lasa. ARGIAko erredakzio “bohemiotik” aspaldi aldendu bazen ere, kate motzean jarraitzen du, proiektuaren parte sentitzen. Maiatzaren 28an, 19:00etan Donostiako San Telmo Museoan emango du hitzaldia “Argiak 100 urte: Zerukotik lurrekora zikloaren baitan”. Aukera...\n[Itsaso Zubiria Etxeberria] Artikuluarentzat izenbururik egokiena hitzaldi zikloaren titulua bera iruditu zait. Sarri asmatuta egoten dira beharrezkoak ditugunak. Zergatik ez berrerabili? Izenburu horrek biltzen ditu mendeurrenaren ospakizunerako edukiz kargatuen dauden ekitaldiak. Emanaldi ziklo bat da, Donostian egingo dena astebetez. San Telmo Museoa izanik laguntzaile, bertan egingo dira hitzaldi eta errezitaldiak. Mendearen umeek munduari desafio hitzaldia eskainiko du Koldo Izagirrek...\n[Koldo Izagirre] Ugariak eta aspaldidanikoak ditugu guraso euskaldunek sinaturiko eskabideak, seme-alabei ez uzteko inondik inora euskaraz egiten eskolan. Gorabidea gaztelania zen, euskarak baserrirako besterik balio ez, edo arrantzarako, edo… Ez dozu abade gura, semetxo? Eta fraide? Ez dozu moja gura, alabatxo? Atzera samar geratutako maisua ekarri zioten Amorotoko herriari, pedagogia berriko ikastaroetan egon gabea noski, gizajo samarra ere bai halako arloteen artera onartzeko. Usnatzen...\n[Miren Osa Galdona] Argazki-nobela batekin egin zuten topo Argiako irakurleek 1981ko irailetik aurrera. Azkenean zu ere bueltatuko zara zuen izenburua eta astero kapitulu bat ikus zitekeen, astekariko orri batean. Irakurle gazteontzat literatur genero ezezaguna izan daiteke argazki-nobela, egun ez baita ohikoa halako piezak kaleratzea. Irudi errealistez osatutako komikia da funtsean argazki-nobela, ohiko bineta eta bunbuiloekin. Ez zen lan makala izango hori egitea, eta lantalde zabal...


Byvox - Itzultzaile eta interprete profesionalen lan-taldea\nHasiera » Nortzuk gara » Itzultzaileak\nByvox - Itzultzaile eta interprete lan-taldea\nBybox-en, beste hizkuntza batzuetan komunikazioa erraztuko dizuten ehundaka interprete eta itzultzaile aurkituko dituzu. Hauek guztiak, euren esperientzia profesionalaren eta itzulpengintzan zein interpretazioan dituzten ezagupenen arabera izan dira baloratuak, hizkuntzalaritzarteko bitartekaritzan bezala.\nEgoera eta herrialde bakoitzari egokitutako zerbitzu pertsonalizatua eskaintzeko, mundu osoko itzultzaile eta interprete profesionalak aukeratzen ditugu. Modu honetan, enpresa eta partikularren arteko hizkuntza harremanak errazteaz gain, gure langileek, bezeroen solaskidearen herrialdeko ingurune politikoa, soziala eta kulturala ondo ezagutzen dutela bermatzen dugu.\nGure lan-taldeko partaide izatera iritis ondoren, interpretazio simulazioen bidez prestatzen dira eta gainbegiratutako interpretazio praktikak egiten dituzte. Era berean, behar duten laguntza eta etengabeko formazioa jasotzen dute hiztegi zehatzean, negozioazio tekniketan, arazoen konponbideetan, bitartekaritzan eta kultu-aniztasunean.\nGuztiek betetzen dute Bybox-ek hainbat unibertsitaterekin batera zehaztutako kode deontologikoa eta etengabe aritzen dira lan egiteko behar dituzten hizkuntza eta hauei lotutako kultura ezberdinen ezagupenak handiagotzen..\nHau da, herrialde ezberdinetako profesionalez sortutako lan-talde handia dugu, edozein hizkuntza arazo duzunean, behar duzun konponbiderik onena emateko gertu.\nBybox-en, itzulpen edo interpretazio lan bakoitza, profesional bakoitzaren profilaren arabera esleitzen dugu. Era honetan, ziurtatzen dugu aukeratutako itzultzaile edo interpretea lan egin behar duen arloan espezializatua dela. Hemen ezin dugu pertsona hauen guztien inguruan hitz egin, baina ezer gehiago jakin nahi baduzu, gurekin harremanetan jar zaitezke hauen eta dagokien profilaren inguruko informazioa jasotzeko.


KIDEAK: Björn Dixgård (abeslari eta gitarrista), Jens Siverstedt (gitarrista), Carl-Johan Fogelklou (baxu-jotzailea), Daniel Haglund (teklatu-jotzailea), Patrik Heikinpieti (bateria-jotzailea)\n2002tik aurrera, MANDO DIAOk zazpi estudio album argitaratu ditu, 1.5 milioi ale saldu dituztenak mundu osoan. 1500 kontzertu baino gehiago eskaini dituzte 30 herrialde baino gehiagotan eta kartel buru izan dira jaialdi garrantzitsuetan mundu osoan zehar. Euren bideoak, YouTube-n dozenaka miloi erreprodukzio dituztenak, fenomeno biral bilakatu dira. B aldeen disko bat argitaratu dute, baita arrakasten bilduma eta MTV Unplugged album eta DVD bat. Hainbat talde gairikide ez dira mantendu, baina MANDO DIAOk hobetzen eta pop musika birdefinitzen jarraitu du.\nMANDO DIAOk beti jarraitu d euren estiloa, ikuspegi artistikoa eta interesak. Euren bidaia ez da zuzena izan, eta nabaria da ez diotela gauza berriak egiteari utzi, hala nola folk musikan oinarritutako «Never Seen the Light of Day» abestian, Salazar anai hip hop ekoizleekin egindako «Give me Fire» abestian, edo Infruset albumerako erabilitako antzinako poema suediarretan. Aurrerakuntzetan arreta jarrita, MANDO DIAOk goiz hasi ziren teknologia berriak erabiltzen: komunitate birtualak Facebook eta Myspace baino lehen, 3D filmak, errealitate birtualezko arte lanak 2014ko Aelita albumerako, aplikazio mugikorrak eta 360 audioan egindako munduko lehen pop albuma. Kiroletan duten interesak hainbat ekitaldi garrantzitsuetan jotzeari eraman die: futbol ekitaldietan, DEL Winter Game-ean, eski eta snowboard txapelketetan, boxeo ekitaldietan, baita Formula 1 eta DTM motor txapelketetan ere. Gainera, 2015eko cross-country munduko txapelketaren abesti ofiziala egin zuten, «Love Last Forever».\nMANDO DIAO bere rock and roll soinuagatik da ezaguna. Eurentzat musika eskulana da, guztiek hainbat instrumentu jotzen baitituzte eta ekoizleak zein autoreak baitira. Hasieran, nabariak ziren rhythm and blues-aren, the Beatles-en, Rolling Stones-en eta the Kinks-en eragina, baina euren musika garatu ahala pop-era eta dance-ra gehiago hurbildu ziren, betiere euren rock and roll energia eta jarrera galdu gabe, dena Björn-en ahots nahastezin eta hunkigarriarekin batera. Euren kontzertu kementsuak, zeinetan arrakastak eta ezusteko talentua nahasten diren, energiaz beteta daude eta arrera handia dute.\nMANDO DIAOk euren zortzigarren estudioko albuma, Good Times, argitaratu zuten udaberrian.


Familia ugariek martxoaren 31 bitartean eska ditzakete zerga hobariak - Azpeitia - uztarria.eus\nFamilia ugariek martxoaren 31 bitartean eska ditzakete zerga hobariak\nJulene Frantzesena 2021-03-11 12:46\n2021eko Ondasun Higiezinen Zergaren (OHZ) eta Trakzio Mekanikodun Ibilgailuen Zergaren (TMIZ) hobariak eskatzeko aukera dute herriko familia ugariek. Horiek udaletxeko Herritarren Arreta Zerbitzuen bulegoan egin beharko dute eskaera, edo bestela, online.\nFamilia ugariek 2021eko Ondasun Higiezinen Zergaren (OHZ) eta Trakzio Mekanikodun Ibilgailuen Zergaren (TMIZ) hobariak eskatzeko aukera dute martxoaren 31ra bitartean. Urtez urte eskatu behar izaten dira hobariak, eta aurten ere izango dute horretarako aukera. Horiek udaletxeko Herritarren Arreta Zerbitzuen bulegoan egin beharko dute eskaera, eta familia ugariaren titulua eta familia unitateko kideen errenta aitorpeneko agiriak aurkeztu beharko dituzte udaletxean. Eskaera online egiteko aukera ere badute herritarrek, hala nahi izanez gero. Hobariak eskuratzeko beharrezkoa da familiako kide guztiak etxe berean erroldatuta egotea.\nOndasun Higiezinen Zergaren hobaria familiaren Pertsona Fisikoen Errentaren Zergaren (PFEZ) araberakoa izango da. Honako hauek dira baremoak:\nTrakzio Mekanikodun Ibilgailuen Zergaren hobaria ere Pertsona Fisikoen Errentaren Zergaren (PFEZ) arabera aplikatuko dute. Dena den, honako baldintza hauek bete beharko dira hobaria jasotzeko: familia unitate bakoitzak bost plaza edo gehiagoko turismo batentzat izango du hobaria; eta ibilgailuak, gehienez, 13,99 zaldi fiskal izango ditu. Honako hau da hobarien baremazioa:


Alzheimer-en gaitza: pauso garrantzitsua - ZientziaEus\nAlzheimer-en gaitza: pauso garrantzitsua\n2001/08/24 Carton Virto, Eider - Elhuyar Zientzia\nScience aldizkarian, Alzheimer-en gaitza hobeto ulertu eta ikertu ahal izateko oso baliagarriak diren bi ikerketen berri eman da gaur. Lehena Floridako Mayo klinikan egin dute eta bigarrena Suitzan, Zürich-eko Unibertsitatean. Batak bestea berresten du.\nAlzheimer duten gaixoen garunek bi ezaugarri komun izaten dituzte: zelula batzuetan tau deritzon proteinaren kantitate handiak dituzte eta eskualde estrazelularretan, berriz, b-amilasa proteinaz osatutako plakak.\nUrtetan ez da jakin bi lesio horietako zeinek sortzen zuen Alzheimer-en gaixotasuna. Gaur egun biek eragiten dutela onartzen da, baina tau proteinaren eta B-amilasa plaken arteko erlazioaz ezer gutxi dakite ikertzaileek. Orain gutxi arte, elkarri eragiten ziotenik ere ez zekiten. Hain zuzen, Mayo klinikan eta Zurich-eko Unibertsitatean egindako ikerketek elkarrekintza badagoela berretsi dute, eta hau nola gertatzen den erakutsi dute.\nEskuinean garun osasuntsu bat eta ezkerrean Alzehimerrak jotakoa.\nMayo klinikan tau proteinak eta B-amilasa plakak zituzten sagu transgenikoak sortu dituzte. Izan ere, bi lesioak batera dituzten animaliak eskura ez izatea oztopo handia izan da Alzheimer-en gaixotasunaren ikerketan. Ikertzaileek tau proteina gehiegi sintetizatzen zituzten saguak eta B-amilasaren aitzindari bat gehiegi ekoizten zuten saguak gurutzatu zituzten; hortik sortutako sagu transgenikoen garunetan tau proteina gehiago sortzen zela ikusi zuten. Zehazki, bi lesioak zituzten saguek plakak ez zituztenek baino 10 bider tau proteina gehiago ekoizten zuten. Ondorioz, B-amilasa plakek tau proteinaren sintesia nolabait kitzikatzen dutela uste dute ikertzaileek.\nZurich-eko Unibertsitatean, beste ikerketa batetik abiatuta, ondorio bera lortu dute. Bertan, tau proteina gehiegi sintetizatzen zuten saguei B-amilasa injektatu zieten eta, behin eta berriz, tau proteinaren sintesia bizkortzen zela ikusi zuten.\nBeraz, bi lesioak erlazionatuta daudela frogatu dute. Baina ez hori bakarrik. Alzheimer-en gaitza ikertzeko oso baliagarria izango den sagu transgenikoa sortu dute.\nRoger Nitsch-en weborria\nAlzheimerren gaixotasunaren inguruko ikerketa aurrera doa\nAlzheimerra garaiz detektatzeko testa